Κίνα HiGH Ποιότητας Cutting Cycle Μύες Ανάπτυξης Στεροειδή Μπόλντονεντ Βάση Προμηθευτές - Μαζική Έκπτωση Bodybuilding Στεροειδή σε Stock - Sendi\nΚύκλος Κοπής CAS 846-48-0 Στεροειδή Σκόνη Μπολινενόνη Βάση Για Μυϊκή Κτίριο Boldenone Γρήγορη λεπτομέρεια: Boldenone Περιγραφή: Η Boldenone συνθετικοποιείται σε μια προσπάθεια να δημιουργηθεί μια μακράς διάρκειας ενέσιμη μεθανδενόνη (dianabol), στην πραγματικότητα η boldenone δεν δρα σαν μέταδροστενολόνη ....\nΚύκλος κοπής CAS 846-48-0 Στερόια σκόνη Βάση Boldenone για μυϊκή κατασκευή\nBoldenone Γρήγορη λεπτομέρεια:\nΕνδιάμεσα προϊόντα και καλές χημικές ουσίες, φαρμακευτικά προϊόντα, στεροειδή, στεροειδή και ορμόνες, βολδενόνη\nφαρμακευτικό υλικό, στεροειδή ορμόνη, αναβολίνη. Ελεγχόμενη ουσία. Αναβολικό στεροειδές. Είναι μια αρσενική ορμόνη, φάρμακα αναβολικών ορμονών.\nΗ ελάχιστη τάξη\nΗ Boldenone συνθετοποιείται σε μια προσπάθεια να δημιουργηθεί μια μακροχρόνια ενέσιμη μεθανδενόνη (dianabol), στην πραγματικότητα η boldenone δεν δρα καθόλου με μεθανδροστενολόνη. Έχει πολύ μακρύ χρόνο ημιζωής και μπορεί να εμφανιστεί σε στεροειδές για έως και 1,5 έτη, λόγω του μακρού undecylenate ester που συνδέεται με το μητρικό στεροειδές.\nΗ Boldenone θα αυξήσει την κατακράτηση αζώτου, τη σύνθεση πρωτεϊνών, θα αυξήσει την όρεξη και θα τονώσει την απελευθέρωση\nΕρυθροποιητίνη στους νεφρούς. Τα επίπεδα ανδρογόνων είναι πολύ υψηλά, το αποτέλεσμα σύνθεσης είναι επίσης πολύ ισχυρό. Το Bao Dan Ketones μπορεί να είναι αποτελεσματικό, σταθερό και διατηρήσιμο για να αυξήσει τους μυς και τη δύναμη.\nΟι κύριες παρενέργειες της χρήσης στεροειδών περιλαμβάνουν αυξημένο κίνδυνο εμφάνισης καρκίνου, αυξημένο κίνδυνο καρδιακής και ηπατικής νόσου, ίκτερος, κατακράτηση υγρών, μείωση HDL-C, αυξημένη αρτηριακή πίεση, μεταβολές στην πήξη του αίματος, αυξημένος κίνδυνος Αθηροσκλήρωση, οίδημα των μαλακών ιστών των άκρων και αποφρακτική άπνοια ύπνου.\nΈχει πολύ μεγάλη διάρκεια ζωής και μπορεί να εμφανιστεί σε στεροειδές για μέχρι 1,5 χρόνο, λόγω του μακρού undecylenate εστέρα που συνδέεται με το μητρικό στεροειδές. Η δόση των ποσοτήτων του φαρμάκου μπορεί εύκολα να ανιχνευθεί για μήνες μετά τη διακοπή της χρήσης.\nΑναβολικό στεροειδές. Είναι ένα από τα πιο δημοφιλή που χρησιμοποιούνται στα κτηνιατρικά στεροειδή, που χρησιμοποιούνται στην κτηνιατρική ιατρική. Το επίπεδο των ορμονών του μωρού είναι πολύ υψηλό, το συνθετικό αποτέλεσμα είναι επίσης πολύ ισχυρό.\nΑυτό το στεροειδές μπορεί να μετατραπεί σε οιστρογόνο, αλλά λιγότερο από την τεστοστερόνη, επιπλέον, η βολδενόνη μεταβολίζεται σε 1,4 διενεδιόνη η οποία είναι ισχυρός αναστολέας αρωματάσης. Η βολδενόνη μετατρέπεται από 5-άλφα αναγωγάση σε 1-τεστοστερόνη, ένα πιο ισχυρό στεροειδές καθώς και στο 5-βήτα ισομερές που πιστεύεται ότι είναι ένας ανενεργός μεταβολίτης.\nΗ δέσμευση στο SHBG είναι πολύ χαμηλότερη με την boldenone από ό, τι με την τεστοστερόνη που σημαίνει μεγαλύτερη ελεύθερη συγκέντρωση πλάσματος αλλά μικρότερη ημιζωή στο πλάσμα. Υπάρχει ελάχιστη ή και καθόλου σύνδεση με τους υποδοχείς προγεστερόνης ή γλυκοκορτικοειδών και δεν υπάρχουν πραγματικά δεδομένα σχετικά με την αλληλεπίδραση της boldenone με τα διαφορετικά συστήματα ενζύμων.\nHot Tags: κοπής κύκλου ανάπτυξη μυών στεροειδή boldenone βάση, Κίνα, προμηθευτές, έκπτωση, αγοράζουν, χύμα, τιμοκατάλογος, hiGH ποιότητα, σε απόθεμα\nΕνίσχυση σεξουαλικών φαρμάκων Υδροχλωρική ιοχιμβίνη\nStanolone androstanolone Θεραπεία απώλειας τρίχας DHT


Χάστε τα κιλά των διακοπών - MP Balatsinos 431253861715905\nMP Balatsinos » MAGAZINE • Χάστε τα κιλά των διακοπών\nΗμερομηνία ανάρτησης: 16. 01. 2017 818 Views\nΟι διακοπές συχνά συνδέονται με άστατο διατροφικό πρόγραμμα καθώς η χαλάρωση, η ανάγκη για διασκέδαση, οι αυξημένες κοινωνικές υποχρεώσεις είναι πολύ πιθανό να οδηγήσουν σε μεγάλη κατανάλωση φαγητού, αλκοόλ και γλυκών.\nΤης Νάντιας Μαρνέρου, Καθηγήτριας Φυσικής Αγωγής & Αθλητισμού, Διαιτολόγος-Διατροφολόγος (BSc)\nΗ επιπλέον πρόσληψη θερμίδων σε συνδυασμό με την έλλειψη χρόνου για φυσική δραστηριότητα στις διακοπές μπορούν να συμβάλλουν στην προσθήκη περιττών κιλών.\nΗ απότομη προσθήκη βάρους σε σύντομο χρονικό διάστημα όπως αυτή των διακοπών μπορεί να επηρεάσει αρνητικά κάποιους δείκτες υγείας όπως τη χοληστερίνη, την πίεση και το σάκχαρο του αίματος. Επιπλέον σύμφωνα με έρευνες οι άνθρωποι στην ενήλικη ζωή τους παίρνουν κατά μέσο όρο 0.5- 1 kg τον χρόνο . Η αύξηση αυτή του βάρους ως ένα βαθμό μπορεί να αποδοθεί και στα κιλά των διακοπών τα οποία δυστυχώς δεν χάνονται.\nΆλλες έρευνες δείχνουν ότι οι υπέρβαροι άνθρωποι είναι πιο επιρρεπείς και παίρνουν παραπάνω βάρος στις διακοπές σε σύγκριση με ανθρώπους που έχουν φυσιολογικό βάρος επιδεινώνοντας έτσι το πρόβλημα της παχυσαρκίας τους. Σύμφωνα με όλα αυτά τα στοιχεία μπορούμε να συμπεράνουμε ότι η προσθήκη κιλών στις διακοπές δεν είναι τόσο αθώα γιατί:\nΜπορεί να δημιουργήσει προβλήματα ή να επιβαρύνει την υγεία\nΣυμβάλλει στην «ετήσια» αύξηση του βάρους\nΕπιβαρύνει το πρόβλημα της παχυσαρκίας


Το Πεντάγωνο ζητά ιδέες για αεροσκάφη που θα φτάνουν οπουδήποτε σε μία ώρα - Προέλαση\nΤο ρύγχος του αεροσκάφους θα πρέπει να αντέχει θερμοκρασίες υψηλότερες από το σημείο τήξης του σιδήρου (Φωτογραφία: DARPA)\nΤο ερευνητικό σκέλος του αμερικανικού υπουργείου Άμυνας ζητά προτάσεις για την ανάπτυξη ενός «υπερ-υπερηχητικού» αεροσκάφους που θα πετά 20 φορές ταχύτερα από τον ήχο και θα μπορεί να φτάνει σε «οποιοδήποτε σημείο του πλανήτη σε λιγότερο από μία ώρα».\nΗ DARPA, η Υπηρεσία Προηγμένων Ερευνητικών Προγραμμάτων Άμυνας, ζητά λύσεις για τα ακραία τεχνικά εμπόδια που θα έπρεπε να ξεπεράσει ένα τέτοιο αεροσκάφος.\nΟι στροβιλοκινητήρες των σημερινών αεριωθούμενων δεν επαρκούν για ταχύτητες Mach 20, ή 24.720 χιλιόμετρα την ώρα, οπότε το αεροσκάφος «ΗΧ» (Hypersonic X-plane) της DARPA θα πρέπει να βασιστεί σε πυραυλοκινητήρες.\nΈνα άλλο εμπόδιο είναι οι ακραίες θερμοκρασίες που θα ανέπτυσσε η άτρακτος λόγω της τριβής με την ατμόσφαιρα σε μεγάλες ταχύτητες. Η υπηρεσία εκτιμά ότι το ρύγχος και τα πτερύγια του αεροσκάφους θα πρέπει να αντέχουν σε θερμοκρασία 1.927 βαθμών Κελσίου -υψηλότερη από τo σημείο τήξης του σιδήρου.\nΗ DARPA έχει ήδη πειραματιστεί με δύο πυραυλοκίνητα αεροσκάφη σχεδιασμένα να φτάνουν τα Mach 20, οι δοκιμές όμως μάλλον απέτυχαν.\nΗ υπηρεσία ζητά τώρα τις προτάσεις ειδικών για την ανάπτυξη θερμικών ασπίδων, οριζόντιων και κάθετων σταθεροποιητών, πυραυλοκινητήρων μεγάλης διάρκειας και συστημάτων ελέγχου.\nΗ πρώτη απογείωση προγραμματίζεται για το 2016.\nGlide Breaker: Συστήματα άμυνας απέναντι σε υπερηχητικά όπλα…\nPrevΠροηγ.Ρωσία και Ιταλία θα αναπτύξουν από κοινού αεροσκάφος ναυτικής συνεργασίας (ΑΦΝΣ)\nΕπομ.Οι εξελίξεις στο Όπλο Ιππικού – Τεθωρακισμένων 2011-2012Next


Μια BMW M2 με κινητήρα 540 ίππων από τη BMW M3! - Auto2day -->\nHome Dähler Μια BMW M2 με κινητήρα 540 ίππων από τη BMW M3!\nΜια BMW M2 με κινητήρα 540 ίππων από τη BMW M3!\nΣε μια από τις πιο extreme βελτιώσεις που έχουμε δει, η ελβετική Dähler Design & Technik τοποθετεί κάτω από το καπό της δυναμικής BMW M2 τον κινητήρα της μεγαλύτερης BMW M3, με αυξημένη μάλιστα ισχύ 540 ίππων!\nΠρόκειται για την κορυφαία επιλογή στο βελτιωτικό πορτφόλιο της Dähler για τη BMW M2, με την ελβετική εταιρεία να αντικαθιστά τον N55 3λιτρο Twin-Power Turbo 6κύλινδρο των 370 ίππων, με τον επίσης 3λιτρο, Twin-Power 6κύλινδρο S55 των 431 ίππων της BMW M3 (και M4), σε βελτιωμένη εκδοχή 540 ίππων. Αντίστοιχη αύξηση έχουμε και στη ροπή (730 Nm από 550 Nm).\nΣτο πεδίο των επιδόσεων, η BMW M2 με τα 540 άλογα είναι ικανή να επιτύχει το 0-100 χλμ./ώρα κάτω από 4,0 δλ. (4,3 δλ. η εργοστασιακή), με την τελική ταχύτητα να εκτοξεύεται στα 320 χλμ./ώρα, από 250 χλμ./ώρα (με περιοριστή) στη M2 του εργοστασίου.\nΗ Dähler συμπληρώνει τη βελτιωτική της πρόταση με αγωνιστική, χαμηλωμένη και πλήρως ρυθμιζόμενη ανάρτηση, υψηλής απόδοσης σύστημα φρένων με 8πίστονες δαγκάνες και δίσκους 400 χλστ., αλλά και ανοξείδωτη εξάτμιση. Στο αμάξωμα, προαιρετικά προσφέρονται εμπρός σπόιλερ, πίσω αεροτομή και 20άρες ζάντες.\nΠάντως, για αυτούς που δεν θέλουν να ανέβουν τόσο ψηλά σε ισχύ, η ελβετική βελτιωτική φίρμα προσφέρει πακέτα βελτίωσης και για τον 3λιτρο N55 βενζινοκινητήρα της BMW M2, με πρώτο στάδιο στα 408 άλογα, δεύτερο στα 430 άλογα και τρίτο στάδιο στους 450 ίππους.\nTAG βελτιώσεις BMW M2 BMW M3 Dähler\nβελτιώσεις BMW M2 BMW M3 Dähler


ΜΙΑ ΠΡΟΣΕΓΓΙΣΗ: ΤΙ ΑΛΛΑΖΕΙ ΣΤΗ ΣΑΝΤΟΡΙΝΗ Η «ΚΙΝΗΣΗ ΤΩΝ ΤΡΙΩΝ;». | Νέα από την Σαντορίνη με τον Δημήτρη Πράσσσο με τον Δημήτρη Πράσσο.\nΜΙΑ ΠΡΟΣΕΓΓΙΣΗ: ΤΙ ΑΛΛΑΖΕΙ ΣΤΗ ΣΑΝΤΟΡΙΝΗ Η «ΚΙΝΗΣΗ ΤΩΝ ΤΡΙΩΝ;».\nΓράφει ο Δημήτρης Πράσσος. ©www.santonews.com. 21 Δεκέμβριος, 2013 ΕΠΙΚΑΙΡΟΤΗΤΑ, ΠΟΛΙΤΙΚΗ\nH “Κίνηση των τριών”, άλλαξε το σκηνικό.\nΗ δημοσκόπηση που διενεργήθηκε πρόσφατα στο νησί, από τους τρεις διεκδικητές της Δημαρχίας, αποτελεί αναμφίβολα ένα σημαντικό γεγονός. Κατ’ αρχήν, ελάχιστοι περίμεναν πως οι κ. Χάλαρης, Ρούσσος και Ορφανός, θα κάθονταν στο ίδιο τραπέζι. Κάθισαν όμως!. Αλλά η συμφωνία για το ποιος θα είναι επικεφαλής φάνταζε πιο απίθανη. Έγινε!. Σημαίνει όμως αυτό, πως κερδήθηκαν οι εκλογές;. Προφανώς όχι. Ούτε όμως πως είναι από χέρι χαμένες. Το δύσκολο μονοπάτι, αρχίζει τώρα, για την «ομάδα των τριών». Απέναντί τους, έχουν ένα δήμαρχο που εκλέχθηκε με 70%. Που γέμισε το Κλειστό Γυμναστήριο και μάλιστα με ανθρώπους, που -στην πλειοψηφία τους- δεν ασχολούνταν με τα κοινά πριν.\nΚαι ίσως αυτό το 70% να ήταν το μεγαλύτερο πρόβλημα το σημερινού Δημάρχου. Θέλει πολύ κόπο να διαχειριστείς μια τέτοια καθολική αποδοχή. Τα κατάφερε;. Αυτό θα το κρίνουν οι δημότες- εκλογείς. Αλλά η φθορά, που υπέστη είναι εμφανής και ίσως φυσιολογική . Αλλά το 70% είναι «πολύ σκληρό» για να ανατραπεί εύκολα. Όσο κι αν από την ηγετική ομάδα που δημιούργησε, ο κ. Αναστάσιος- Νικόλαος Ζώρζος έχει μικρή στήριξη. Όσο κι αν αυτή η ομάδα, έχει σημαντικά χαλαρή συνοχή και ξεχωριστά καπετανάτα.\nΤΑ «ΣΚΛΗΡΑ ΚΑΡΥΔΙΑ»\nΣτις προηγούμενες εκλογές ο κ. Ζώρζος, πήρε 70%. Πόσο εύκολα μπορεί να το χάσει;.\nΑπό την άλλη, η ομάδα των τριών, απαρτίζεται από «σκληρά καρύδια». Ο επικεφαλής Γιώργος Χάλαρης, έχει χρόνια στο κουρμπέτι και στην Οία ήταν αήττητος για πολλές τετραετίες. Ο Άγγελος Ρούσσος, βγήκε Έπαρχος, έγινε δύο τετραετίες Δήμαρχος και μάλιστα για κάμποσο καιρό κυβέρνησε το Δήμο χωρίς να έχει καν την πλειοψηφία του Δημοτικού Συμβουλίου. Ο δε Μανώλης Ορφανός, δημιούργησε ένα τεράστιο θετικό αντίκτυπο, σε όποιο τομέα δραστηριοποιήθηκε. Άρα, η «ομάδα των τριών» έχει ένα δυναμικό εφαλτήριο.\nΤο ζήτημα τώρα ξεκαθάρισε. Και οι αποδείξεις θα πρέπει πλέον να δοθούν από το σημερινό διαχειριστή της Δημοτικής Αρχής. Το Δήμαρχο κ. Ζώρζο. Την ώρα που οι «τρεις» θα καταθέτουν προτάσεις, οράματα ή απλά υποσχέσεις, ο Δήμαρχος πρέπει να δίνει απτά δείγματα εφαρμοσμένης πολιτικής και αποτελέσματα. Και όσοι από το εσωτερικό της ομάδας του σφύριζαν αδιάφορα ή απλά διαμόρφωναν προσωπικές στρατηγικές τώρα θα νιώθουν την ανάσα των αντιπάλων τους, να ζεσταίνει το σβέρκο τους. Ντέρμπι, λοιπόν και μάλιστα με τα όλα του.\nΣε αυτά τα τρία χρόνια, δεν έμεινε με σταυρωμένα χέρια, ο κ. Σιγάλας.\nΣτην όλη υπόθεση πάντως, υπάρχει και ένας αστάθμητος παράγων. Είναι ο κ. Αντώνης Σιγάλας. Στις προηγούμενες εκλογές, μέσα σε είκοσι μόλις μέρες έφτιαξε συνδυασμό που πήρε το σοβαρό 25%. Και σε αυτά τα τρία χρόνια, δεν έμεινε με σταυρωμένα χέρια. Δύσκολο λοιπόν να αγνοηθεί στο προσεχές παιχνίδι.\nΗ παρουσία της κ. Αργυρού στο Δημοτικό Συμβούλιο, υπήρξε εξαιρετική.\nΌσο για την κ. Μαρία Αργυρού, την επικεφαλής της «Λαϊκής Συσπείρωσης», αποκλείεται να βρεθεί κάποιος που να ισχυριστεί πως δεν υπήρξε η διαυγέστερη, αξιότερη και περιεκτικότερη στις τοποθετήσεις της, Δημοτική Σύμβουλος. Και βέβαια θα επιβραβευτεί από όσους έβλεπαν μια Δημοτική Σύμβουλο να τιμά το θεσμό και να καταλαβαίνουν τι λέει, ακόμα κι αν εν τέλει, διαφωνούσαν. Άρα, η εκλογική μάχη της 15ης Μαΐου, τουλάχιστον για τη Σαντορίνη, θα είναι ενδιαφέρουσα.


Με αφορμή την Παγκόσμια Ημέρα Κοριτσιού που ήταν στις 11 Οκτωβρίου, το βρετανικό Marie Claire, δημοσίευσε μια έρευνα του μη κερδοσκοπικού οργανισμού Plan International Uk (ασχολείται με την προώθηση δικαιωμάτων των παιδιών και την ισότητα των κοριτσιών σε όλο τον κόσμο) που έχει να κάνει με την εμφάνιση και την εκπαίδευση.\nΑποκαλυπτήρια για τη νέα εκτός έδρας εμφάνιση του Ολυμπιακού. Οι "ερυθρόλευκοι" θα παίξουν σήμερα (23/7, 20:00) απέναντι στην Βικτόρια Πλζεν, φορώντας την γκρι εμφάνιση.\nΣτην παρουσίαση της φανέλας με την οποία θα αγωνίζεται η ομάδα την νέα σεζόν προέβη ο Ολυμπιακός.\nΗ νέα φανέλα του Ολυμπιακού για το 2019-2020\nH ΠΑΕ Ολυμπιακός, με ανάρτηση τα social media, προανήγγειλε τα αποκαλυπτήρια της νέας φανέλας των "ερυθρολεύκων", η οποία θα κάνει πρεμιέρα στο φιλικό με τη Νότιγχαμ Φόρεστ (16/07, 21:30).\nΗ 3η εμφάνιση του Ολυμπιακού για το 2019-2020\nΤην τρίτη επιλογή εμφάνισης για την εφετινή σεζόν αποκάλυψε ο Ολυμπιακός μέσω μιας ανάρτησής του στο twitter. Πρόκειται για εμφάνιση σε μπλε χρώμα, με το σήμα και το λογότυπο του χορηγού σε ερυθρόλευκο χρώμα.\nΗ νέα φανέλα του Ολυμπιακού θα είναι ξανά μπλε\nΟ Ολυμπιακός πόσταρε στα κοινωνικά του δίκτυα μια μπλε φανέλα συνοδεύοντάς τη με τις εξής φράσεις: "Επιστρέψαμε. Πιο δυνατοί, πιο διψασμένοι από ποτέ. Μείνετε συντονισμένοι γιατί σας έχουμε φοβερά νέα!"\nΔιέρρευσαν οι "νέες εμφανίσεις" του Ολυμπιακού\nΈνα tweet από Γαλλία δημοσίευσε 3 φωτογραφίες που φέρονται να περιλαμβάνουν τις εμφανίσεις του Ολυμπιακού για τη νέα σεζόν. Τι το ιδιαίτερο έχει η συγκεκριμένη έμπνευση;\nΗ Daily Mail σχολιάζει αναλυτικά τις εμφανίσεις των Πρώτων Κυριών, στο γεύμα που παρέθεσε ο Γάλλος πρόεδρος, Εμανουέλ Μακρόν, για τα 100 χρόνια από τη λήξη του Α’ Παγκοσμίου Πολέμου, το βράδυ του Σαββάτου, στο Παρίσι\nΣτην πρεμιέρα της ταινίας της ντυμένη... βασίλισσα η Gaga!\nΜια εμφάνιση που προσέλκυσε όλα τα φώτα της δημοσιότητας έκανε η γνωστή ανά τον κόσμο και αγαπημένη μας εκκεντρική σταρ Lady Gaga στην πρεμιέρα της ταινίας της στο Λονδίνο.\nΜπο: «Οι γυναίκες δε με κοιτάνε πια γιατί δεν έχουν καμία ελπίδα»\nΗ συμμετοχή του ράπερ Μπο, πρώην μέλους των Goin’ Through, στο Survivor είχε καθοριστική επίδραση στην εμφάνισή του, καθώς έχασε 35 ολόκληρα κιλά, κάτι που άλλαξε την ζωή του.\nΗ Λάνα Ντελ Ρέι απαντά σε κριτική για την εμφάνισή της στο Ισραήλ\nΗ Λάνα Ντελ Ρέι θα εμφανιστεί στο Φεστιβάλ Meteor στο Τελ Αβίβ αυτή την εβδομάδα, δίνοντας ένα μήνυμα στους θαυμαστές της ότι η «μουσική είναι παγκόσμια».\nΑποκαλύφθηκε η νέα εμφάνιση του Ολυμπιακού!\nΑποκαλυπτήρια της νέας εντός έδρας εμφάνισης του Ολυμπιακού έγιναν τη Δευτέρα από τους "ερυθρόλευκους". Άμεσα διαθέσιμη στις μπουτίκ της ομάδας η νέα φανέλα.\nH Νατάσα Καλογρίδη μας έχει συνηθίσει σε extreme εμφανίσεις. Ποιος μπορεί να ξεχάσει άλλωστε το εμβληματικό κολιέ – αστακό, με το οποίο εμφανίστηκε σε τηλεοπτική εκπομπή. Οπότε η επιλογή της στα Mad Video Music Awards 2018, αν και ακραία, δεν εξέπληξε πολλούς.\nΚαταργείται η εμφάνιση με μαγιό στα καλλιστεία "Miss America"\nΤο Miss America δεν θα κρίνει πλέον τις υποψήφιες για το στέμμα βασιζόμενο σε κριτήρια που σχετίζονται με την εξωτερική εμφάνισή τους και θα καταργήσει τον γύρο με την παρουσίαση των μαγιό, ανακοίνωσε η πρόεδρός του, σύμφωνα με την οποία αυτή η εκδήλωση δεν είναι πλέον «καλλιστεία», αλλά ένας «διαγωνισμός».\nΠρώτη "εμφάνιση" της Ελισάβετ μετά την ασθένεια\nΗ βασίλισσα Ελισάβετ επισκέφθηκε στο Νόργουιτς (ανατολική Αγγλία) μια έκθεση με θέμα τα νησιά Φίτζι, στην πρώτη δημόσια εμφάνισή της μετά το βαρύ κρύωμα που την ταλαιπώρησε την περίοδο των Χριστουγέννων, υποχρεώνοντάς την να μην παραστεί σε πολλές εκδηλώσεις.


Ανάβαση Ριτσώνας: Με ζωντανή τηλεοπτική μετάδοση! - autoliveris\nΣτο Παλαιό Δημαρχείο Χαλκίδας πραγματοποιήθηκε χθες η Συνέντευξη Τύπου ενόψει της Ανάβασης Ριτσώνας, μιας ανάβασης που ανοίγει το φετινό πρωτάθλημα. Το Αγωνιστικό Σωματείο Μηχανοκίνητου Αθλητισμού (ΑΣΜΑ) με την πολύτιμη βοήθεια του Δημοτικού Οργανισμού Άθλησης, Πολιτισμού & Περιβάλλοντος Χαλκίδας (Δ.Ο.Α.Π.ΠΕ.Χ.) συνεργάζονται για άλλη μια χρονιά, υποσχόμενοι έναν εξαιρετικό αγώνα που θα μείνει στην ιστορία. Η Ανάβαση Ριτσώνας συγκέντρωσε 117 συμμετοχές από όλη τη χώρα, ενώ αξίζει να αναφερθεί πως το μεγαλύτερο ποσοστό των οδηγών εμφανίζεται για πρώτη φορά σε ανάβαση! Το πρώτο σκέλος του αγώνα θα μεταδοθεί ζωντανά από το STAR Κεντρικής Ελλάδας, γεγονός που δίνει μεγαλύτερη αίγλη στη φετινή Ανάβαση Ριτσώνας!\nΟ Υπεύθυνος Ασφαλείας του αγώνα, κ. Δημήτρης Καττής, αφού ευχαρίστησε το ΔΟΑΠΠΕΧ για την αμέριστη συμπαράσταση, τόνισε πως δεν έχει γίνει έκπτωση στα μέτρα ασφαλείας: «Όλη η δεξιά πλευρά της ανάβασης έχει θωρακιστεί και πολύ σύντομα θα αποκατασταθούν οι μπαριέρες και στην αριστερή πλευρά, με τοποθέτηση επιπλέον πασσάλων. Επίσης, θα τοποθετηθούν αμμόσακοι στις στροφές, καθώς και λάστιχα για να ενισχυθεί η ασφάλεια. Καμιά ανάβαση δεν έχει διεξαχθεί με τέτοια μέτρα ασφαλείας. Την Πέμπτη με ειδικό θαμνοκοπτικό θα βελτιώσουμε ακόμη περισσότερο την κατάσταση της διαδρομής. Κάνουμε ό,τι είναι δυνατόν για να διεξαχθεί ένας ασφαλής αγώνας. Έχουν εξασφαλιστεί δύο ασθενοφόρα και τρία γερανοφόρα οχήματα, ενώ θα έχουμε στη διάθεσή μας ειδικό απορροφητικό υλικό για τυχόν λάδια, το οποίο ευχόμαστε να μη χρειαστεί. Σημαντική συνεισφορά στην ασφάλεια έχουν η Πυροσβεστική Υπηρεσία Χαλκίδας , το ΕΚΑΒ , το Σώμα των Εθελοντών Σαμαρειτών και η Λέσχη Εύριπος 4×4. Όσον αφορά τις καιρικές συνθήκες, οι τυχόν βροχοπτώσεις δεν μας φοβίζουν, καθώς είμαστε προετοιμασμένοι και εξοπλισμένοι.»\nRelated ItemsΑνάβαση ΡιτσώναςΑΣΜΑΔΟΑΠΠΕΧΕΠΑΟΜΑΕΧαλιβελάκης\n← Previous Story Ανάβαση Ριτσώνας: Με 117 οδηγούς η πρώτη ανάβαση της χρονιάς!\nNext Story → Ανάβαση Διονύσου στις 24/4 (upd)


Τα καλά παιδιά, τα καλοκάγαθα\nΚάποτε, πριν η Κίνα γίνει αυτό το απέραντο εργοτάξιο χάλυβα, τότε που ακόμη ήταν σοφή, οι Κινέζοι έλεγαν: «Να επιλέγεις τον εχθρό με μεγαλύτερη προσοχή και σεβασμό απ’ ότι όταν επιλέγεις έναν φίλο σου». Και είχαν δίκιο. Ενας αξιόλογος εχθρός θα σου προσφέρει είτε μια ένδοξη νίκη είτε έναν ένδοξο θάνατο. Και σίγουρα θα σε κάνει να γίνεσαι καλύτερος μετά από κάθε μάχη μαζί του.\nΔυστυχώς οι καιροί άλλαξαν. Τα Νέα Μέσα επιτρέπουν σε κάποιον να αυτοχρίζεται «εχθρός», «φίλος», «μπατζανάκης», «κριτικός», «θεία», «θείος» και ό,τι άλλο νομίζει ότι μπορεί να ενδυθεί. Κομπλεξικοί, παράφρονες, άνθρωποι με απωθημένα, «απ’ έξω», «από μέσα», οτιδήποτε, μπορούν να εμφανιστούν κυριολεκτικά από το πουθενά και να εισβάλουν στη ζωή σου, στα κείμενά σου, στις μνήμες σου, στα όνειρά σου, έτσι, λες κι «είναι σε δικό τους κήπο». Παίρνουν από μόνοι τους το δικαίωμα να σου ρουφήξουν ενέργεια, να τραβήξουν την προσοχή σου, να σου χαλάσουν τη γιορτή ή το πένθος, να σε λασπώσουν, να τα κάνουν όλα λαμπόγυαλο, να πικράνουν δικούς σου ανθρώπους, να επιτεθούν σε δικούς σου ανθρώπους, φαντάζομαι –αν το επέτρεπε το μέσο και ίσως σε λίγα χρόνια να το επιτρέπει- να σε βιάσουν, να σε μαχαιρώσουν, να σε πυροβολήσουν. Ετσι και «γιατί έτσι». Γιατί έτσι σηκώθηκαν το πρωί. Με μια διάθεση δολοφόνου. Σε μια άλλη χώρα μπορεί να πήγαιναν πάνω από ένα γεφύρι σε μια εθνική οδό και να πετούσαν κοτρόνες στα αυτοκίνητα ή να έπαιρναν ένα δίκαννο και να καθάριζαν τυχαίους περαστικούς σο δρόμο. Ο,τι και να κάνουν τώρα ή στο μέλλον είναι το ίδιο πράγμα: μη έχοντας δική τους ζωή, ρουφούν τη ζωή των άλλων. Και μάλιστα θέλουν να την ρουφήξουν μέχρι τέλους. Να στραγγίξουν τον άλλον, το όποιον άλλον, σαν λεμόνι. Είναι τα βαμπίρ της εποχής μας, χρησιμοποιούν το δίκτυο και τα πληκτρολόγιά τους ως προτεταμένους κυνόδοντες και ρουφούν, ρουφούν, ρουφούν. Παράσιτα και σαπρόφυτα μιας κοινωνίας που δεν μπορεί πλέον να αντισταθεί ούτε ηθικά ούτε πνευματικά. Που δεν μπορεί καν να τους διακρίνει. «Και ξέρεις μωρέ τι καλό παιδί που είναι κατά βάθος; Πόσο καλοκάγαθος; Δεν μπορώ να καταλάβω!» μου έλεγε προχθές τη νύχτα ένας φίλος. Δεν μπορεί να καταλάβει. Δεν μπορεί να καταλάβει ότι κι έναν βασανιστή του Αμπου-Γκράϊμπ να έβλεπε στο δρόμο, σε ένα καφενείο, σε κάποιο σπίτι, πάλι «καλό παιδί» και «καλοκάγαθος» πιθανώς να του φαινόταν. «Καλά παιδιά» και «καλοκάγαθα» ήταν τα παλικάρια στο ΕΑΤ-ΕΣΑ προ αμνημονεύτων. «Καλά παιδιά» και «καλοκάγαθα» είναι και αυτά στα κρατητήρια της Ασφάλειας. Τελειώνουν το 8ωρό τους, πηγαίνουν σπίτι τους, στην κοπέλα τους, στα παιδιά τους, τα παίρνουν στα γόνατα, βλέπουν μαζί τηλεόραση, πηγαίνουν στο πάρκο, τα καληνυχτίζουν με ένα φιλάκι στο μέτωπο το βράδυ. Το άλλο πρωί ή την ίδια νύχτα θα χώνουν έναν γκλομπ στον κώλο κανενός φουκαρά μικροαπατεώνα για «να ξεράσει το γάλα της μάνας του». Φαντάζομαι ότι κι ο Χίτλερ –το έχω διαβάσει κάπου- μια χαρά παιδί ήταν. Καλοκάγαθο. Ντροπαλό. Σεμνό. Με το «σεις και με το σας». Υστερα έρχεται άλλος φίλος: «Μωρέ μπορεί να μην είναι καλά. Δεν το καταλαβαίνεις; Αφού δεν βγαίνει άκρη με αυτά που λέει και κάνει. Μπορεί να πάσχει από κάτι». Και; Ποιος είπε ότι αν πάσχεις από κάτι, από οτιδήποτε μπορείς να ξεσκίζεις όποιον σου κάνει κέφι; Ποιος είπε ότι επειδή έχεις κάτι «ειδικό» -και ποιος δεν έχει κάτι «ειδικό» και ποιος από όλους μας δεν πάσχει από κάτι, από τρέλα, από νευρώσεις, από καρκίνο, από έλκος στομάχου, από ημικρανίες, από… από… από…- θα πρέπει να χάνεις τα στοιχειώδη και πάνω από όλα την αξιοπρέπεια και τον σεβασμό προς τους άλλους; Εχω γνωρίσει πρεζόνια που ήταν «Κύριοι» με το κάπα κεφαλαίο. Εχω γνωρίσει ποινικούς που ενέπνεαν και σεβασμό και αγάπη. Εχω γνωρίσει ανθρώπους με βαρύτατες ψυχασθένειες που κατάφερναν να κοντρολάρουν κι αυτή ακόμη την εκτός ελέγχου ασθένειά τους προκειμένου να επικοινωνήσουν. Εχω γνωρίσει καρκινοπαθείς –με πρώτη τη μάνα μου όταν ήμουν πέντε χρόνων κι εκείνη 29- που έγιναν οι ίδιοι έργα τέχνης τις τελευταίες μέρες και ώρες τους. Εχω γνωρίσει μελοθάνατους –με πρώτο τον πατέρα μου στα 49 του- που έστελναν τα παιδιά τους να τους αγοράσουν μια τσατσάρα γιατί δεν ήθελαν να τους δουν να πεθαίνουν. Δεν είναι δικαιολογία το «έχω κάτι». Δεν είναι άλλοθι για να φέρεσαι σαν κτήνος. Ισα-ίσα. Ευκαιρία είναι να γίνεις όσο γίνεται καλύτερος. Να αγαπήσεις. Να μαλακώσεις. Να γίνεις λίγο πιο σοφός. Να φύγεις λίγο πιο ήρεμος από αυτό που νομίζεις ή που όντως ορθώθηκε μπροστά σου σαν Κόλαση.\nΚάποιοι νομίζουν ότι όλο αυτό δεν είναι παρά μια «μάχητα», έναν αλληλο-βρισίδι άνευ λόγου και αιτίας. Πως άλλοι δουλειά δεν έχουμε παρά να βριζόμαστε με έναν άγνωστο, με έναν «εικονικό» αντίπαλο. Αργά ή γρήγορα θα δουν πόσο λάθος κάνουν. Πως όσο αφήνεις αναπάντητες τις προκλήσεις, πως όσο τρέφεις το «βαμπίρ» με την ανοχή και την κατανόησή σου, τόσο αυτό θεριεύει. Τόσο γίνεται Ο κανόνας. Τόσο η «αρρώστια» του εξαπλώνεται, γίνεται αποδεκτή, γεννάει κι άλλους τυράννους. Στο τέλος μπαίνει στο σπίτι σου, μπαίνει μέσα σου και μια ωραία ημέρα ξυπνάς έχοντας τη διάθεση να γαμήσεις όποιον βρεις μπροστά σου. Γιατί έτσι. Γιατί δεν μπορεί να παίξει με τα παιχνίδια σου. Γιατί δεν μπορεί να έχει ωραία τριαντάφυλλα στον κήπο του. Επειδή τον κοίταξες στραβά.\nΚαι να καταλήξω από εκεί που ξεκίνησα: όχι αυτοί οι αυτόκλητοι «εχθροί» δεν είναι πραγματικοί εχθροί. Κι ας κλέβουν ενέργεια, κι ας κλέβουν ζωή επειδή δεν έχουν δική τους. Είναι όμως οι καθημερινοί τύραννοι. Το ίδιο ή και περισσότερο επαχθείς από τους θεσμικούς τύραννους. Οι δεύτεροι δεν μπορούν να δηλητηριάσουν τη ζωή σου, το πολύ πολύ να σε στείλουν για διακοπές σε κανένα (ξερο)νησάκι. Αυτοί, οι καθημερινοί, κάνουν κάτι χειρότερο: προσπαθούν να σου αποδείξουν ότι και η δική σου ζωή και όλων μας η ζωή είναι η ΙΔΙΑ κόλαση που μέσα της βρίσκονται. Ότι τίποτα και κανένας δεν έχει πλέον αξιοπρέπεια και ήθος. Ότι όλα έχουν γκρεμιστεί για πάντα και τα ερείπια στέκουν άθλια και γκρίζα. Όχι, δεν είναι αυτός ο κόσμος που σου δείχνουν. Ο κόσμος είναι υπέροχος. Υπάρχουν ακόμη άνθρωποι που δημιουργούν, που παλεύουν, που προσπαθούν –ακόμη και μέσα από μικρές νοθείες-να σταθούν όρθιοι, που προσπαθούν να κάνουν κάτι καλό για τον εαυτό τους και τους άλλους, που κατανοούν τι σημαίνει συλλογικότητα, κοινό καλό, αλληλεγγύη, «δόσιμο» χωρίς να ζητάς ανταλλάγματα, που κατανοούν ακόμη κι αυτόν που πάσχει, που αγαπούν και που αγαπιούνται!\nΌμως κατανοώ δεν σημαίνει ότι παραδίδομαι στην αρρώστια του άλλου!\nΔεν σημαίνει ότι σιωπώ απέναντι στην προκλητικότητά του!\nΣε κανέναν τύραννο, μικρό ή μεγάλο, καθημερινό ή θεσμικό, δεν σκύβεις ούτε μια στιγμή το κεφάλι…\nΓιατί την άλλη στιγμή θα στο πάρει!\nΤο «καλό παιδί», ο «καλοκάγαθος»!\nΧρήστος Αθανάσουλας 27 Οκτωβρίου 2006 - 6:09 μ.μ.\n...όμορφη που είναι η ζωή που μου... γεννάει-χαρίζει συντρόφους...\nΝα σαι καλά παληκάρι μου (κι ας γίνομαι μονότονος...)\ndianathenes 27 Οκτωβρίου 2006 - 7:14 μ.μ.\nΚαλησπέρα ΑΝεμε. Σε όλα όσα λες έχεις δίκιο. Ομως έχω ένα ερώτημα: αρχίζεις το κείμενό σου με τα Νέα Μέσα. Εμείς τα επιλέγουμε όμως. Δεν έρχονται αυτά σε εμάς. Ενας "τρελλός" που θα πετούσε πέτρες στα αυτοκίνητα (το είδαμε πρόσφατα στην Αθήνα) ή θα πυροβολούσε με δίκαννο θα είχε αυτός αποκλειστικά την ευθύνη. Στην περίπτωσή μας όμως με το διαδίχτυο ποιός είναι τελικά ο τρελλός;\nΑυτό μόνο αναρρωτιέμαι.Πόσο δηλαδή πάμε γυρεύοντας επιλέγοντας αυτό το νέο μέσο....\nΑνώνυμος 27 Οκτωβρίου 2006 - 7:32 μ.μ.\nΣυμφωνώ μέχρι τελείας και δεν νομίζω πως πρέπει οποιοσδήποτε από εμάς να απέχει από τη χρήση των νέων μέσω΄ν για να κάνει χώρο στους πολλούς περίεργους, τρελλούς, ημίτρελλους, καταθλιπιτικούς ή μανιοκαταθλιπτικούς ή απλώς τσαμπουκαλήδες, που κυκλοφορούν, ενοχλούν, μισούν, ξερνούν κάθε τόσο απάνω μας και καταλήγουν να εισβάλουν στη ζωή μας.\nΘα ήταν σαν να σταματούσαμε να κυλοφορούμε στο δρόμο επειδή υπάρχουν εκεί έξω οδηγοί που σου χαλούν τη μέρα σου - που δεν σταματούν για τους πεζούς στις διαβάσεις, που σε βρίζουν χωρίς να τους έχεις τίποτα ή παρκάρουν πάνω στο πεζοδρομιό σου να μην χωράς να βγεις από την πόρτα σου.\nΆυτοί θα μάθουν να είναι καλύτεροι οδηγοί - δεν θα κλειστούμε εμείς στα σπίτια μας! Το εννοώ και για την πόλη ΚΑΙ για την μπλογκόσφαιρα.\nANemos 27 Οκτωβρίου 2006 - 10:43 μ.μ.\nΝα είστε καλά, συντρόφια!\ndianathenes >>> Το οτι γυρεύουμε το καινούργιο δεν σημαίνει οτι πρέπει να τρώμε και όλη τη χυδαιότητα αδιαμαρτύρητα...\nΠαπουτσάκης 28 Οκτωβρίου 2006 - 9:29 μ.μ.\nΣε βλέπω-διαβάζω απολογητικό και πολύ καρδιακό-συναισθηματικό. Σα να σε βασανίζουν ενοχές....αλλά αυτό που έχω εγώ να πω είναι ότι τα προβλήματα με σας τους αριστερούς ξεκινάνε από τη βασική αρχή που σας βασανίζει ότι εσείς είσαστε οι "δημοκράτες"(από που άραγε κληρονομήσατε αυτή την ιδιότητα και ποιός σας την κληροδότησε? και αν αυτός που σας την κληροδότησε ήταν ένας απλός σχιζοφρενής?...δεν υπονοώ τίποτα , μόνο το ερώτημα θέτω) και οι υπερασπιστές του κακομοίρη του εργάτη του αγρότη και του πιό "προοδευτικού τμήματος" της ελληνικής κοινωνίας του φοιτητή και μην ξεχνάμε και τον άνεργο ....πολύ μπλα-μπλα εκ του ασφαλούς. Κάποια στιγμή όμως συντρίβεστε μεταξύ σας όταν πρέπει να αποδειχτεί ότι κάποιος μεταξύ σας είναι περισσότερο δημοκράτης και αγαπά περισσότερο τον εργάτη και τον αγρότη και αυτός παλευει περισσότερο για τους κακομοίρηδες του πλανήτη Γη(όλο αυτό μου φέρνει λίγο σε κολλημένη προκατάληψη και σε εμμονή σεξουαλικής καταπίεσης) και όλοι εμείς πρέπει να ακολουθήσουμε αυτόν τον κακομοίρη , τον καρμίρη που θέλει λέει να μας σώσει. Μη σώσει να με σώσει. Έτσι όλο αυτό το πράμα θα σας γυρίζει πάντα μπούμεραγκ. Κάποιος από σας πρέπει να είναι πάντα πιό σωστός και όλοι οι άλλοι είναι δεξιοί φασίστες.Τί να πούμε εμείς οι δεξιοί γι' αυτά που μας σέρνετε καθημερινά ... κάνε μιά βόλτα στα κανάλια και στις εφημερίδες και στα blogs και θα το διαπιστώσεις αμέσως ότι ο δεξιός αρνείται να αυτοπροσδιοριστεί δημόσια , αρνείται τις διαμάχες και προτιμά να παλέψει για την οικογένειά του και τον εαυτό του, προτιμά την ήρεμη ιδιώτευση γιατί ξέρει ότι το σύστημα που έχει επικρατήσει τους πέντε τελευταίους αιώνες εξελικτικά έχει πολλά λάθη και έχει δημιουργήσει προβλήματα στη δημοκρατία-δικαιοσύνη και ελευθερία. Εδώ κρύβεται και η ελευθεριότητα του φίλου σου , που θεωρεί ότι στο όνομα της δικής του δημοκρατίας μπορεί να πει οτιδήποτε-οπουδήποτε....εσύ όμως δεν πρέπει να κάμεις το λάθος της απολογίας και μάλιστα επί προσωπικού. Η διαφορά σας είναι ιδεολογική και όχι προσωπική....δηλαδή όλες οι οικογένειες στον κόσμο από τις πιο φτωχές μέχρι τις πιο πλούσιες έχουν χτυπηθεί από αρρώστιες, καρκίνους, αλκοολισμούς, ψυχασθένειες και άλλα πολλά. Τι πιο ανθρώπινο. (εξάλλου όλα αυτά συνιστούν τη θεμελιώδη γνώση όλων των θρησκειών και φιλοσοφιών που είναι ο πεπερασμένος χαρακτήρας του ανθρώπου). Γι' αυτό είναι προτιμότερο να μην απαντήσεις και αν απαντήσεις , κράτησε στάση καθαρή ιδεολογική και μην κάμεις χρήση του θανάτου των γονιών σου. ...Τέλος πραγματικά λυπάμαι για το θάνατο των γονιών σου, θα ήταν σίγουρα οδυνηρή εμπειρία για σένα που σίγουρα θα σε έχει σημαδέψει , εύχομαι θετικά και ηρωικά και όχι αρνητικά και πεσσιμιστικά.\nΑνώνυμος 30 Οκτωβρίου 2006 - 2:16 μ.μ.\nέγραψα και το πρωί που είχα οίστρο, αλλά δεν εμφανίστηκε... θα επαναλάβω ότι θυμάμαι πια.\nαυτό που ξέρω καλά είναι πως όταν η ευγένεια εκλαμβάνετε ως αδυναμία τότε ωφείλουμε να ρίχνουμε κλωτσιές.\nΚλωτσιές κάθε είδους και τύπου οι οποίες είναι άμεσα και απόλυτα κατανοητές από τον άλλον.\nΑΝεμέ μου, εμείς αφήνουμε ανοικτη την πόρτα του κήπου μας και μπαίνει ο καθένας τυχαίος και κλέβει... δεν φταίει αυτός που την βρήκε ανοικτη και μπήκε. Εμείς φταίμε που δεν του ρίχνουμε μια κλωτσιά στα πισινά και να τελειώνει το στόρυ.\nΟπως και λέει και η λαικη ρήση, ο κοφός εγάμησε τον παλαλό...Κώφενε, λοιπόν.


Τάσος Βουγιουκλίδης Ενημερώθηκε 14 Αυγούστου 2020 - 11:56\nΤο Δ.Σ. του ΣΕΓΑΣ και ειδικότερα οι υπεύθυνοι των αγώνων στέρησαν από τους αθλητές-ιες ένα παγκόσμιο και πέντε πανελλήνια ρεκόρ. Τα τελευταία χρόνια έχουν γίνει πολλές σοβαρές παρατυπίες και πολλά σοβαρά λάθη από πλευράς του ΣΕΓΑΣ. Αυτό όμως που έχει γίνει τώρα ξεπερνά τα όρια. Η αδιαφορία, η αμέλεια και η αφέλεια από τους υπεύθυνους...\nΕννοείται, πως ο Κουτσιώρας “τελειώνει” από την ομοσπονδία μετά από αυτήν την ολέθρια γκάφα. Αυτό όμως δεν λέει απολύτως τίποτα. Ποιος να πει τι, στην Ελίνα Τζένγκο που έκανε τεράστιο παγκόσμιο ρεκόρ με βολή στα 63.96 επίδοση που την κατατάσσει και δεύτερη όλων των εποχών στην Ελλάδα. Στην Όλγα Φιάσκα που έσπασε το πανελλήνιο ρεκόρ της Αναστασίας Τζουμελεκα στα 10.000μ βάδην. Στην Πολυνίκη Εμμανουηλίδου που έκανε πολύ μεγάλη επίδοση με 11.71 στα 100μ. Στη Σπυριδούλα Καρύδη που έσπασε το πανελλήνιο ρεκόρ της Νίκης Ξάνθου πετώντας στο μήκος στα 6.71. Αλλά και στην Άννα Χατζηπουργάνη που πέτυχε και αυτή πανελλήνιο ρεκόρ στα 400μ με εμπόδια. Ποιος θα απολογηθεί σε αυτές τις αθλήτριες; Βεβαίως, και να απολογηθεί κάποιος μικρή σημασία έχει διότι η ζημία έχει ήδη γίνει και είναι ανεπανόρθωτη.\n« Κολοσσός Ρόδου: Επίσημα δικός του ο Άρτις\nΆρης: Ρίχνει το… βάρος στον επιθετικό – Οι επιλογές που «κοιτάει» »


Πάπιγκο Adrenaline (Ελλάδα) - Κριτικές - Tripadvisor\nΠάπιγκο Adrenaline - Κριτικές\n1.064κριτικές13ερωτήσεις και απαντήσεις\nΟ/Η yorgoskalaras έγραψε μια κριτική Νοέ 2020\nΟ/Η theologostheologou έγραψε μια κριτική Νοέ 2020\nΗ εμπειρία ήταν εξαιρετική, τα παιδιά μας βοήθησαν πολύ με τις οδηγίες τους. Ο εξοπλισμός που μας δόθηκε αλλά και οι φωτογραφίες που τραβήχτηκαν κατά τη διάρκεια του ράφτινγκ ήταν όπως μας τα είχα υποσχεθεί και τηλεφωνικά. Ο οδηγός ήταν πολύ καλός και με πλήρη περιγραφή για την τοποθεσία και γνώση του ποταμιού. Το συστήνουμε ανεπιφύλακτα. …\nΟ/Η Christina311111 έγραψε μια κριτική Οκτ 2020\nΟ/Η Xeniab έγραψε μια κριτική Οκτ 2020\nΠολύ ωραία εμπειρία γεμάτη εικόνες! Την ημέρα που κάναμε rafting ο καιρός άλλαξε πολλές φορές με αποτέλεσμα να κάνει την διαδρομή ακόμα πιο ωραία. Από ήλιο σε συννεφιά, μετά σε βροχή και πάλι ήλιο. Η ομάδα του Πάπιγκο Raffing είναι πολύ καλή! Τους προτείνω στην επίσκεψη σας στο Βοιδοματη. …\nΟ/Η Poseidon G έγραψε μια κριτική Οκτ 2020


WE ARE ALL GREEKS? ΔΕΝ ΘΑ ΤΟ ΛΕΓΑ… : PreciousLife\nWE ARE ALL GREEKS? ΔΕΝ ΘΑ ΤΟ ΛΕΓΑ…\nWe are all Greeks? Δεν θα το ‘λεγα… Τον τελευταίο καιρό έχουμε δαιμονοποιηθεί διεθνώς – και όχι άδικα σε όλα τα σημεία. Οι πολιτικοί μας είναι άπαιχτοι, δεν υπάρχουν αυτοί οι τύποι! Μας βουλιάξανε στο χρέος, μας πατήσανε κάτω, μας βαρέσανε στο δόξα πατρί. Αλλά έχουμε κι εμείς ευθύνες και καλό είναι να τις θυμόμαστε. Μέχρι εδώ όμως. Μέχρι εδώ και μη παρέκει.\nΑγαπητέ αλλοδαπέ… Καλοπροαίρετε ή κακοπροαίρετε… «Ελληνας» σημαίνει πολλά. Πολλά κι αντιφατικά. Και μόνο όσοι τα έχουμε στο γονίδιο μας μπορούμε να στα κάνουμε λιανά. Πάρε εμένα, παράδειγμα: Που ΚΑΙ ελληνίδα είμαι ΚΑΙ μ’ έχω… πρόχειρη.\nΕγώ φίλε, είμαι Μικρασιάτισσα. Και Κύπρια. Και νησιώτισσα. Και Ηπειρώτισσα. Και Μακεδονίτισσα. Και Θρακιώτισσα και Θεσσαλή και Πελοποννήσια κι ό,τι μπορείς να φανταστείς. Ολα αυτά τα κουβαλάω μέσα μου σαν τραύματα… Σαν θαύματα. Ξέρω ότι έχω χρεοκοπήσει. Ξέρω ότι πρέπει να κάνω το σκατό μου παξιμάδι. Ξέρω ότι πρέπει (αλήθεια, «πρέπει»;) να ακολουθήσω τις οδηγίες του κάθε Σόιμπλε και να κάνω οικονομία. Αλλά δεν μπορώ. Δεν το ‘χω, δεν το αντέχω, πώς το λένε;\nWe are all Greeks? Δεν θα το ‘λεγα… Εμείς τη Ρωμιοσύνη την κουβαλάμε σαν αποσκευή – άλλοτε πολύτιμη, άλλοτε ασήκωτη. Κι όταν μιλάω για Ελληνες, δεν το εννοώ με την εθνικοπατριωτική έννοια του όρου, «πατρίς, θρησκεία, οικογένεια», «αρχαίο πνεύμα αθάνατο», «Είμαι Ελλην το καυχώμαι, ξέρω την καταγωγή μου, η ελληνική ψυχή μου ελευθέρα πάντα ζει». Με όλα αυτά τα επικίνδυνα μονοπάτια, καμία σχέση!\nWe are all Greeks? Δεν θα το ‘λεγα… Γιατί εσείς λέτε «bouzouki» κι εμείς «μπουζούκι». Εσείς θεωρείτε Ελλάδα το συρτάκι του Ζορμπά κι εμείς την Αυλή των Θαυμάτων. Εσείς τρώτε mousaka κι εμείς μουσακά απ’ τα χεράκια της μάνας μας.\nΚαι θα το πληρώνω… Για κάτι χρόνια ακόμα… Γι’ αυτό και προσπαθώ να προσαρμοστώ. Μου πήρε κάτι μήνες να καταλάβω ότι άλλο το PSI της ευρωζώνης κι άλλο το PSA που μετράμε τον προστάτη… Το παλεύω με ισοδύναμα, αντίρροπα, ελλείμματα, πλεονάσματα… Αλλά ρε φίλε, όταν έρχεται σπίτι μας η παρέα του γιου μου, δεν θα πληρώνουν τα ξένα παιδιά ρεφενέ την πίτσα, το χάμπουργκερ, το junk food. (Γιατί η μάνα, άμα θέλει να χαρεί, το junk δεν την αφήνει).\nΓι’ αυτό σου λέω, αλλοδαπέ μου φίλε… Τη Ρωμιοσύνη μην την κλαις, βρε. Θα τον βρει τον δρόμο της. Ακόμα και χωρίς GPS… Θα μπει παράνομα στο στενό, θα τραβήξει τη μούντζα της, θα κάνει πως δεν είδε το STOP – αλλά θα βγει στη λεωφόρο…\n« ΤΟ ΠΑΓΩΤΟ ΠΡΟΚΑΛΕΙ… ΕΘΙΣΜΟ!\nΚΑΡΝΑΒΑΛΟΣ (ΕΚ ΤΟΥ ΛΑΤΙΝΙΚΟΥ CARNE=ΚΡΕΑΣ) »


« Το ταξίδι των απορριμμάτων …\nΣΧΟΛΙΚΟΙ ΑΓΩΝΕΣ 2017-2018 »\nΔιακρίσεις, Κεντρικός πίνακας ανακοινώσεων, Τα νέα του σχολείου μας, Τι νέο υπάρχει;\nΟι μαθητές/τριες του 8ου Δημοτικού Σχολείου Ρόδου πήραν μέρος με την καθοδήγηση της εκπαιδευτικού Εικαστικών κ. Κόγκα Ανθής στον Παιδικό Διαγωνισμό Ζωγραφικής «Δες το Ειδώλιο Αλλιώς» του Μουσείου Κυκλαδικής Τέχνης για το σχολικό έτος 2017-18. Στον διαγωνισμό συμμετείχαν μαθητές/τριες σχολείων απ’ όλον τον κόσμο, όπως από Αμερική, Καναδά, Ελβετία, Ισπανία, Γερμανία, Αγγλία, Παναμά, Βέλγιο, Λουξεμβούργο.\nΟ διαγωνισμός, στον οποίο συμμετείχαν 15.300 παιδιά 4-12 ετών, ολοκληρώθηκε στα τέλη Φεβρουαρίου 2018 και ανέδειξε 33 νικητές/τριες. Διακρίθηκαν επίσης 365 έργα, τα οποία μαζί με αυτά των νικητών/τριών και μια επιλογή συνολικά 2500 έργων που συμμετείχαν στον διαγωνισμό, θα παρουσιαστούν στην έκθεση παιδικής ζωγραφικής με τίτλο «Δες το ειδώλιο αλλιώς» που θα εγκαινιαστεί την Παρασκευή 18 Μαΐου 2018, Παγκόσμια ημέρα Μουσείων. Η έκθεση, με ελεύθερη είσοδο για το κοινό, θα είναι ανοιχτή μέχρι τις 3 Ιουνίου 2018, τις ημέρες και ώρες λειτουργίας του Μουσείου Κυκλαδικής Τέχνης.\nΤο έργο του μαθητή της Ε΄ τάξης του σχολείου μας Παπαδόπουλου Κυριάκου συγκαταλέχτηκε σε αυτά που διακρίθηκαν, ενώ το έργο του μαθητή της ΣΤ΄ τάξης του σχολείου μας Μαραγκουδάκη Μίλτου συγκαταλέχτηκε σε αυτά που βραβεύτηκαν. Μπορείτε να δείτε τα έργα τους, κάνοντας κλικ στο παρακάτω βίντεο:\nΜόνιμος σύνδεσμος σε αυτό το άρθρο: https://blogs.sch.gr/8dimrodou/archives/3033


Ομιλία Γενικού Διευθυντή Υπουργείου Δικαιοσύνης και Δημοσίας Τάξεως κ. Λούη Παναγή στην τελετή παράδοσης/παραλαβής του Υπουργείου - NEA KYPROS\nΤο Υπουργείο Δικαιοσύνης και Δημόσιας Τάξης αποχαιρετά σήμερα την απελθούσα Υπουργό κα Έμιλυ Γιολίτη και υποδέχεται τη νέα Υπουργό κα Στέφη Δράκου.\nΜε την κα Γιολίτη συνυπήρξαμε αρμονικά τον τελευταίο ένα χρόνο, στη διάρκεια του οποίου το Υπουργείο κλήθηκε να αντιμετωπίσει μεγάλες και πρωτοφανείς προκλήσεις.\nΗ εξ υπαρχής διαβούλευση και προώθηση των νομοσχεδίων στη Βουλή των Αντιπροσώπων για τη Μεταρρύθμιση της Δικαιοσύνης, η προώθηση σημαντικών Νομοσχεδίων και πολιτικών για την καταπολέμηση της διαφθοράς, η ενίσχυση του νομικού πλαισίου για την προστασία των γυναικών αλλά και ευρύτερα των Ανθρωπίνων Δικαιωμάτων, καθώς επίσης και η αποτελεσματική επιτήρηση των μέτρων κατά της πανδημίας, αποτελούν μερικά από τα πολλά δύσκολα θέματα που κλήθηκε να διαχειριστεί η Υπουργός.\nΈνα άτομο με χαρακτηριστική οξυδέρκεια, με αστραπιαία αντίληψη και με δυνατότητα να συνθέτει απόψεις ώστε να αίρονται τα αδιέξοδα που πολλές φορές συναντήσαμε.\nΕπικοινωνιακή, ευχάριστη, πρόσχαρη, με ειλικρινή διάθεση να αφουγκραστεί τις απόψεις των υπηρεσιακών στελεχών και να ζυγίζει τα δεδομένα σε κάθε περίσταση.\nΗ συνεργασία μας ήταν άριστη σε όλους τους τομείς και η ξαφνική της αποχώρηση, μας αφήνει όλους με όμορφες αναμνήσεις.\nΘέλω λοιπόν εκ μέρους όλων των συνεργατών αλλά και του προσωπικού του Υπουργείου να την ευχαριστήσω για τη συνεργασία μας και να της ευχηθώ κάθε καλό στη συνέχεια της πορείας της.\nΠαράλληλα, επιτρέψτε μου να ευχαριστήσω και τον Υπουργό Άμυνας για τη βοήθεια του προς το Υπουργείο στο μικρό αυτό χρονικό διάστημα της αναπλήρωσης.\nΤην ίδια στιγμή, θέλω να καλωσορίσω τη νέα Υπουργό και να της ευχηθώ κάθε επιτυχία στο δύσκολο έργο που αναλαμβάνει.\nΌπως ανέφερα, το Υπουργείο Δικαιοσύνης και Δημόσιας Τάξης έχει μεγάλες προκλήσεις να διαχειριστεί και είμαι σίγουρος ότι θα ανταποκριθείτε πλήρως σε αυτή την αποστολή.\nΘέλω να σας διαβεβαιώσω ότι το προσωπικό του Υπουργείου και εγώ προσωπικά θα είμαστε δίπλα σας, αμέριστοι συμπαραστάτες των προσπαθειών σας για προώθηση όλων εκείνων των πολιτικών της Κυβέρνησης που θα ωφελήσουν το κοινωνικό σύνολο.\nΣας εύχομαι λοιπόν καλή αρχή στο Υπουργείο.


Αγαπητέ Ταύρε, σήμερα είναι μια μέρα ιδανική για να ασχοληθείς με τον εαυτό σου. Προσπάθησε να κάνεις πράγματα που σε ευχαριστούν. Θυμήσου ότι δεν μπορείς να ευχαριστείς όλους τους ανθρώπους όλη την ώρα. Μην βάζεις όλους τους άλλους πάνω από τον εαυτό σου. Για να είσαι καλά με τους άλλους, πρέπει πρώτα να είσαι καλά με τον εαυτό σου. Και για να το πετύχεις αυτό πρέπει να μάθεις να αφουγκράζεσαι τις ανάγκες και τα θέλω σου..\nPrevious : Άσε μας, κούκλα μου!\nNext : 5+1 tips για λεία και απαλά πόδια ακόμα κι αν ξυρίζεστε καθημερινά


Το… ξέκοψαν! - Onsports.gr\nΔημήτρης Δρίζος\t01 Απριλίου 2011, 10:05\nΗ επιθυμία του Φρανκ Άρνεσεν, τεχνικού διευθυντή του Αμβούργου και πρώην της Τσέλσι, να αποκτήσει παίκτες από τους «μπλέ» μάλλον δεν θα πραγματοποιηθεί.\nΚαι αυτό επειδή η Τσέλσι δεν είναι διατεθειμένη να πουλήσει κανέναν από τους παίκτες τους οποίους υπολογίζει ως βασικούς, αφού ο Άρνεσεν θέλει τους Σάλομον Καλού, Άλεξ και Τζον Όμπι Μίκελ.\nΟι τρεις παίκτες έχουν πάρει πολύ χρόνο συμμετοχής στην Τσέλσι και δύσκολα θα αποχωρήσουν ενώ από την άλλη οι «μπλε» ποντάρουν πολλά στην παρουσία του Άρνεσεν στο Αμβούργο για να έχουν τον πρώτο λόγο για τους νεαρούς της γερμανικής ομάδας.\nΜπορεί ωστόσο ο Άρνεσεν να μην καταφέρει να αποκτήσει κάποιον από τους τρεις πρωταρχικούς στόχους του αλλά ίσως καταφέρει να αποκτήσει τον Τζέφρι Μπρούμα, αφού η Τσέλσι παραχωρεί δανεικό τον 19χρονο στόπερ.


Κάνει κρύο κάνει τσύφι, κάνει κρύο κάνει λούδι (παραμύθι), του Κωστή Α.Μακρή - iporta.gr\nKostis A. Makris / 4 Ιανουαρίου 2020 / No Comment\nΟ Στέφανος και ο Αλκιβιάδης ήταν δυο αδέρφια που ζούσαν μαζί με τη μαμά τους, τον μπαμπά τους, τον παππού τους, τη γιαγιά τους.\nΌλοι αυτοί ζούσαν μέσα σε ένα σπίτι που περνούσε καλά μαζί τους.\nΤο σπίτι εκείνο ζούσε κοντά σε ένα δάσος.\nΤο δάσος ζούσε κοντά σε μια πόλη.\nΗ πόλη ζούσε μέσα σ’ ένα όμορφο νησί.\nΤο όμορφο νησί ζούσε μέσα στη θάλασσα.\nΜια Κυριακή πρωί, πριν ξυπνήσουν οι υπόλοιποι άνθρωποι και το σπίτι, τα δυο αδέρφια ντύθηκαν και βγήκαν έξω.\nΕίχαν φορέσει ζεστά ρούχα, γάντια, σκουφιά και κασκόλ γιατί ήταν ακόμα χειμώνας βαρύς και το κρύο εκείνη την ημέρα ήταν τσουχτερό.\n― Πού πάτε; τους ρώτησε η εξώπορτα, καθώς την έκλειναν απαλά πίσω τους για να μην κάνουν θόρυβο και ξυπνήσουν τους άλλους.\nΗ πόρτα ξυπνούσε πάντα πρώτη απ’ όλο το σπίτι και τώρα, με τα λόγια της, ολόκληρο το σπίτι είχε ξυπνήσει.\n― Πάμε να μαζέψουμε λουλούδια για τη μαμά μας, είπε ο Στέφανος.\n― Γιατί θα μαζέψετε λουλούδια για τη μαμά σας; τους ρώτησε το αριστερό παράθυρο, αριστερά από την πόρτα όπως κοιτάμε το σπίτι απ’ έξω.\nΌπως θα καταλάβατε, το σπίτι που μαζί του ζούσαν ο Στέφανος, ο Αλκιβιάδης, η μαμά τους, ο μπαμπάς τους, ο παππούς και η γιαγιά τους, ήταν ένα πολύ έξυπνο σπίτι που όλα τα καταλάβαινε και όλα ήθελε να τα ξέρει.\nΜη φανταστείτε όμως ότι ήταν κανένα σπίτι «ρομπότ», σαν αυτά που βλέπουμε σε κάτι ταινίες επιστημονικής φαντασίας.\nΌχι! Ήταν ένα κανονικό σπίτι αλλά επειδή το αγαπούσαν πολύ και το φροντίζανε όπως πρέπει, ήταν χαρούμενο και είχε αποκτήσει μερικές ξεχωριστές ικανότητες.\nΌπως την ικανότητα να προσέχει τι γίνεται μέσα του και γύρω του και την ικανότητα να μιλάει.\nΜιλούσαν πολλές μεριές εκείνου του ξεχωριστού σπιτιού.\nΟι πόρτες, τα παράθυρα, η στέγη, η καμινάδα του τζακιού και πολλά άλλα.\nΉταν ένα καλοβαλμένο και χαρωπό σπίτι που επειδή ζούσε κοντά στο δάσος που ζούσε κοντά σε μια πόλη που ζούσε μέσα σ’ ένα νησί που ζούσε μέσα στη θάλασσα, ήταν και πολύ μορφωμένο.\n― Θα μαζέψουμε λουλούδια γιατί σήμερα η μαμά μας γιορτάζει, είπε ο Αλκιβιάδης.\n― Έχει τα γενέθλιά της, είπε ο Στέφανος.\n― Α, είπε το χαλάκι της εξώπορτας.\n― Μμμμ…, είπε το δεξί παράθυρο, όπως κοιτάμε το σπίτι απ’ έξω.\n― Γιατί «μμμμ»; ρώτησε ο Στέφανος το δεξί παράθυρο.\n― «Μμμμ», επειδή στο δάσος δεν έχει λουλούδια αυτή την εποχή, είπε το δεξί παράθυρο.\n― Ναι! «Κάνει κρύο κάνει λούδι για το όμορφο λουλούδι, κάνει κρύο κάνει λούδια για τα δόλια τα λουλούδια», κι άμα βρείτε ένα λουλούδι να μου γράψετε τραγούδι! Δεν κάνει μόνο κρύο και τσύφι για το δόλιο το κοτσύφι! είπε, και γέλασε τρίζοντας σιγανά τα εξώφυλλά του στους μεντεσέδες το αριστερό παράθυρο.\nΑριστερό όπως κοιτάζουμε απ’ έξω. Γιατί όπως κοιτάζουμε από μέσα εκείνο ήταν το δεξί παράθυρο και το άλλο ήταν το αριστερό. Του άρεσαν τα ποιηματάκια εκείνου του παραθύρου και πολλές φορές έλεγε και έκανε αστεία με τα τζάμια του, με τα εξώφυλλα, με τους μεντεσέδες και με τα πόμολά του.\n― Μην τον ακούτε! Σας πειράζει, είπε το δεξί παράθυρο. Αν πάτε στο Πράσινο Μικρό Λιβάδι θα βρείτε λουλούδια. Εκεί έχει λουλούδια ό,τι καιρό κι αν κάνει. Απλώς, είναι λίγο μακριά.\n― Το ξέρουμε. Εκεί θα πάμε, είπε ο Αλκιβιάδης. Μας το έχει πει η γιαγιά μας.\n― Κι εγώ από τη γιαγιά σας το έμαθα, είπε το δεξί παράθυρο που δεν του άρεσε να κάνει το ξύπνιο με πράγματα που είχε μάθει από άλλον.\nΑν τώρα αναρωτιέστε πώς γίνεται δυο παράθυρα ενός τόσο έξυπνου σπιτιού να μην ξέρουν τα ίδια πράγματα, αυτό έχει μια εύκολη εξήγηση. Η γιαγιά με τα παιδιά ήταν έξω από το σπίτι όταν τους είπε ότι τον χειμώνα μπορούν να βρουν λουλούδια στο Πράσινο Μικρό Λιβάδι. Το αριστερό παράθυρο είχε κλειστά τα εξώφυλλά του και δεν την άκουσε. Ενώ το δεξί, τα είχε ανοιχτά και την άκουσε. Τόσο απλά.\nΜετά από τη συζήτηση με τα παράθυρα, ο Αλκιβιάδης και ο Στέφανος χαιρέτησαν το σπίτι και μπήκανε μέσα στο δάσος.\nΌπως το περίμεναν, δεν είδαν εκεί όμορφα λουλούδια και αποφάσισαν να περπατήσουν μέχρι το Πράσινο Μικρό Λιβάδι που, όπως είχε πει η γιαγιά, είχε πάντοτε τα πιο όμορφα λουλούδια. Ακόμα και με παγωνιά, με χιόνι, με καύσωνα ή ξηρασία.\nΠερπατούσαν μέσα στο δάσος.\nΟ ουρανός ήταν ασυννέφιαστος, ο ήλιος έλαμπε αλλά φυσούσε ένας πολύ κρύος αέρας.\n― Παίζουμε κυνηγητό; είπε ο Αλκιβιάδης.\n― Παίζουμε, είπε ο Στέφανος. Όποιος πιάσει τον άλλον κερδίζει ένα μπισκότο.\nΑ, ξέχασα να σας πω ότι είχαν πάρει μπισκότα μαζί τους επειδή έφυγαν χωρίς να φάνε πρωινό.\nΆρχισαν να τρέχουν προς τη μεριά που βρισκόταν το Πράσινο Μικρό Λιβάδι.\nΠότε ακουμπούσε ο ένας το άλλον και κέρδιζε ένα μπισκότο και πότε ό άλλος τον έναν και έπαιρνε πίσω το χαμένο μπισκότο.\nΈτσι πέρασε κάμποση ώρα και αποφάσισαν να συνεχίσουν περπατώντας τον δρόμο τους.\nΕκεί που περπατούσαν κάτω από τα δέντρα, ακούνε μια ψιλή φωνή να λέει με παράπονο: «Κάνει κρύο, κάνει τσύφι γιά το δόλιο το κοτσύφι!»\nΓυρνάει ο Αλκιβιάδης και λέει στον Στέφανο.\n― Το άκουσες αυτό;\n― Το άκουσα, είπε ο Στέφανος.\nΑλλά από πού έρχεται αυτή η φωνή;\nκαι, εκεί, σε έναν θάμνο βλέπουν ένα μικρό κοτσύφι που τρεμοχουχούλιαζε από το κρύο. Λέει τότε ο Στέφανος:\n― Θα του δώσω το ένα μου γάντι να το φορέσει να μην κρυώνει το κακόμοιρο κοτσύφι. Το κοτσυφόπουλο πήρε το γάντι του Στέφανου, το φόρεσε και πια δεν κρύωνε.\nΕίπε τότε το κοτσύφι:\nΌ,τι για μένα έκανες\nδεν θα το λησμονήσω\nκαι όποτε με χρειαστείς\nεγώ θα βοηθήσω\nκαι κοτσυφοπέταξε χαρούμενο για τη φωλιά του.\nΟ Αλκιβιάδης και ο Στέφανος, συνέχισαν τον περίπατό τους για να πάνε στο Πράσινο Μικρό Λιβάδι που είχε λουλούδια όλες τις μέρες του χρόνου.\nΚαθώς περπατούσαν ακούνε μια φωνούλα να λέει με παράπονο:\n«Κάνει κρύο, κάνει πούδι γιά το δόλιο τ’ αλεπούδι!»\nκαι εκεί, πίσω από ένα δέντρο, βλέπουν ένα μικρό αλεπουδάκι με φουντωτή ουρά που τρεμοχουχούλιαζε από το κρύο.\nΛέει τότε ο Αλκιβιάδης:\n― Θα του δώσω το κασκόλ μου να το φορέσει να μην κρυώνει το κακόμοιρο αλεπουδάκι. Το αλεπουδάκι πήρε το κασκόλ του Αλκιβιάδη, το φόρεσε και πια δεν κρύωνε.\nΕίπε τότε το αλεπουδάκι:\nκαι έτρεξε αλεπουδοτρέχοντας χαρούμενο για τη φωλιά του.\nΟ Αλκιβιάδης με σηκωμένο τον γιακά του κι ο Στέφανος με το ένα χέρι, αυτό που δεν είχε γάντι, στην τσέπη του μπουφάν του, συνέχισαν στο δρόμο τους.\nΠερπατούσαν, περπατούσαν όταν ακούνε μια βραχνή φωνούλα να λέει:\n«Κάνει κρύο, κάνει ράχι γιά το δόλιο το βατράχι!»\nκαι εκεί, πίσω από ένα βραχάκι, βλέπουν ένα βατραχάκι που τρεμοχουχούλιαζε από το κρύο.\nΛέει τότε ο Στέφανος:\n― Θα του δώσω τη μια κάλτσα μου να τη φορέσει να μην κρυώνει το κακόμοιρο το βατραχάκι.\nΤο βατραχάκι πήρε την κάλτσα του Στέφανου, τη φόρεσε και πια δεν κρύωνε.\nΕίπε τότε το βατραχάκι:\nκαι έφυγε βατραχοπηδώντας χαρούμενο για τη φωλιά του.\nΟ Αλκιβιάδης και ο Στέφανος συνέχισαν στο δρόμο τους.\nΌπως περπατούσαν, ακούνε μια λίγο μουγκριστή φωνή να λέει:\n«Κάνει κρύο, κάνει δάκι γιά το δόλιο τ’ αρκουδάκι!»\nκαι εκεί, στο βαθούλωμα ενός μεγάλου βράχου, βλέπουν ένα αρκουδάκι που τρεμοχουχούλιαζε από το κρύο.\n― Θα του δώσω το πουλόβερ μου να το φορέσει να μην κρυώνει το κακόμοιρο το αρκουδάκι.\nΤο αρκουδάκι πήρε το πουλόβερ του Αλκιβιάδη, το φόρεσε και πια δεν κρύωνε.\nΕίπε τότε το αρκουδάκι:\nκαι έφυγε αρκουδοκουτρουβαλώντας χαρούμενο για τη φωλιά του.\nΗ μέρα προχωρούσε, είχε πια μεσημεριάσει και ο Αλκιβιάδης με τον Στέφανο συνέχιζαν τον περίπατό τους για το μακρινό Πράσινο Μικρό Λιβάδι.\nΤο κρύο ήταν τσουχτερό αλλά τα δυο παιδιά νοιαζόντουσαν μόνο για τα όμορφα λουλούδια που θα μάζευαν για τη μαμά τους.\nΚαθώς περπατούσαν ακούνε μια τσιριχτή φωνή να λέει:\n«Κάνει κρύο, κάνει ράξα γιά τη δόλια καρακάξα!»\nκαι εκεί, πάνω στο κλαρί ενός δέντρου βλέπουν μια καρακάξα που τρεμοχουχούλιαζε από το κρύο.\n― Θα της δώσω το σκουφί μου να το φορέσει να μην κρυώνει η κακομοίρα η καρακάξα.\nΗ καρακάξα πήρε το σκουφί του Στέφανου, το φόρεσε και πια δεν κρύωνε.\nΕίπε τότε η καρακάξα:\nκαι έφυγε για τη φωλιά της καρακαξοφτερουγίζοντας και κράζοντας χαρούμενη.\nΟ ήλιος έγερνε προς τη δύση και ο Αλκιβιάδης με τον Στέφανο συνέχιζαν να περπατάνε. Το Πράσινο Μικρό Λιβάδι ήταν ακόμα μακρυά.\nΤο κρύο δυνάμωνε και άρχισαν να περπατούν πιο βιαστικά.\nΈπρεπε οπωσδήποτε να μαζέψουν τα λουλούδια για τα γενέθλια της μαμάς τους, όπως είχαν αποφασίσει από το πρωί.\nΚαθώς περπατούσαν ακούνε μια χαμηλή φωνή να λέει:\n«Κάνει κρύο, κάνει δίνα γιά τη δόλια λαγουδίνα!»\nκαι εκεί, δίπλα σε μια φτέρη, βλέπουν μια λαγουδίνα με τρία λαγουδάκια που τρεμοχουχουλιάζανε όλα από το κρύο.\n― Θα τους δώσω το μπουφάν μου να το φορέσουν να μην κρυώνει η κακομοίρα η λαγουδίνα με τα λαγουδάκια της.\nΗ λαγουδίνα πήρε το μπουφάν του Αλκιβιάδη, το φόρεσε και πια δεν κρύωνε.\nΕίπε τότε η λαγουδίνα:\nκαι έφυγε λαγουδοχοροπηδώντας χαρούμενη, μαζί με τα λαγουδάκια της, για τη φωλιά της.\nΕίχε αρχίσει να πέφτει το σκοτάδι και τα παιδιά κρύωναν και φοβόντουσαν και ήταν πολύ στενοχωρημένα.\nΟύτε λουλούδια είχαν βρει να μαζέψουν και είχαν χάσει και τον δρόμο και δεν ήξεραν πως να γυρίσουν στο σπίτι.\nΚάθησαν τότε σ’ ένα κούτσουρο και δεν ήξεραν τι να κάνουν.\nΤους ερχόταν να βάλουν τα κλάματα.\nΕίπαν τότε και οι δυο μαζί:\n«Να ‘μασταν, λέει, σπίτι μας,\nμέσα στη ζεστασιά μας,\nκαι να ’χε τα λουλούδια μας\nτο βάζο της μαμάς μας»\nΤότε, μέσα από το μισοσκόταδο, φάνηκαν κάποιες σκιές.\nΠριν προλάβουν τα δύο αδέρφια να τρομάξουν άκουσαν τις φωνές και τις γνώρισαν. Ήταν το κοτσύφι\nκαι το αλεπουδάκι\nκαι το βατραχάκι\nκαι το αρκουδάκι\nκαι η καρακάξα\nκαι η λαγουδίνα με τα τρία λαγουδάκια της.\nΟ Στέφανος και ο Αλκιβιάδης άναψαν τους φακούς τους, γιατί είχαν και από έναν φακό μαζί τους ο καθένας, και φώτισαν τα ζώα.\nΕίδαν ότι όλα κρατούσαν πολλά όμορφα λουλούδια.\nΌλα τα ζώα μαζί είπαν στα δυο αδέρφια να μη φοβούνται γιατί θα τα βοηθούσαν, όπως είχαν υποσχεθεί, να πάνε στο σπίτι τους και στη ζεστασιά τους και στη μαμά τους και στον μπαμπά τους και στον παππού και στη γιαγιά τους.\nΌλοι μαζί, σαν μιά παρέα,\nο Στέφανος και ο Αλκιβιάδης,\nτο κοτσύφι και το αλεπουδάκι,\nτο βατραχάκι και το αρκουδάκι,\nη καρακάξα και η λαγουδίνα με τα τρία λαγουδάκια της,\nφτάσανε αργά το βράδυ στο σπίτι που ζούσε μαζί με τα παιδιά.\nΠρώτη τους καλοδέχτηκε η εξώπορτα τραγουδώντας:\n«Καλώς τα τα παιδάκια, καλώς τα παιδιά!».\nΑλλά και το χαλάκι, που έγραφε πάνω του «Καλωσήρθατε φίλοι!», τινάχτηκε από χαρά.\nΗ μαμά τους, ο μπαμπάς τους, ο παππούς και η γιαγιά τους, χάρηκαν τόσο πολύ όταν τους είδαν, που δεν τους μάλωσαν καθόλου.\nΠαρ’ όλο που είχαν ανησυχήσει πάρα πολύ, τους αγκάλιασαν σφιχτά και τους φίλησαν ζεστά ζεστά στα κρύα και κοκκινισμένα μάγουλά τους.\nΗ μαμά του Αλκιβιάδη και του Στέφανου, βλέποντας τα ζωάκια να φοράνε τα ρούχα των παιδιών, κατάλαβε ότι κάτι καλό είχαν κάνει τα παιδιά.\nΠήρε τότε μια παλιά κόκκινη καρό μάλλινη κουβέρτα και με το μεγάλο ψαλίδι την έκοψε σε κομμάτια, μικρά και μεγάλα.\n* Έδωσε ένα μικρούλι κομμάτι στο κοτσύφι\nκαι το κοτσύφι έδωσε πίσω το γάντι τού Στέφανου.\n* Έδωσε ένα μεγαλύτερο κομμάτι στο αλεπουδάκι\nκαι το αλεπουδάκι έδωσε πίσω το κασκόλ τού Αλκιβιάδη.\n* Έδωσε ένα μικρό κομμάτι από την κουβέρτα στο βατραχάκι\nκαι το βατραχάκι έδωσε πίσω την κάλτσα τού Στέφανου.\n* Έδωσε ένα μεγάλο κομμάτι στο αρκουδάκι\nκαι το αρκουδάκι της έδωσε πίσω το πουλόβερ τού Αλκιβιάδη.\n* Έδωσε ένα κομμάτι στην καρακάξα\nκαι η καρακάξα έδωσε πίσω το σκουφί τού Στέφανου.\n* Και στο τέλος, έδωσε ένα κομμάτι στη λαγουδίνα κι από ένα μικρότερο κομμάτι της παλιάς μάλλινης κόκκινης καρό κουβέρτας στο καθένα από τα τρία λαγουδάκια\nκαι εκείνα έδωσαν πίσω το μπουφάν τού Αλκιβιάδη.\nΈτσι, τα εννιά ζώα είχαν τώρα κατιτί δικό τους να τα ζεσταίνει και δεν κρύωναν.\nΜετά απ’ όλα αυτά ο Στέφανος και ο Αλκιβιάδης ευχαρίστησαν τα ζώα.\nΤους αποχαιρέτησαν κι εκείνα με ευχαριστίες και χώθηκαν χαρούμενα και ευχαριστημένα στο δάσος για να πάνε στις φωλιές τους.\nΕκείνο το Κυριακάτικο βράδυ, μέσα στο σπίτι που ζούσε μαζί με τον Στέφανο, τον Αλκιβιάδη, τη μαμά, τον μπαμπά, τη γιαγιά και τον παππού, ήτανε μια σωστή γιορτή!\nΣτο τραπέζι, μαζί με το νόστιμο φαΐ της μαμάς τους και την τούρτα σοκολάτα που είχε φτιάξει η γιαγιά για να σβήσει τα κεράκια της η μαμά, ήταν και το μεγάλο βάζο με τα πανέμορφα λουλούδια που είχαν μαζέψει τα ζωάκια.\nΓύρω του γελαστοί και χαρούμενοι όλοι.\nΟ Αλκιβιάδης και ο Στέφανος,\nη μαμά και ο μπαμπάς,\nΤα παιδιά ήταν ενθουσιασμένα και μιλούσαν συνέχεια για την περιπέτειά τους και για όλα εκείνα τα θαυμαστά που έζησαν με τους καινούριους καλούς φίλους που έκαναν στο δάσος εκείνη την ωραία, λαμπερή αλλά και πολύ κρύα χειμωνιάτικη Κυριακή.\nΓύρω τους το σπίτι άκουγε και χαιρόταν.\nΚαι πιο πέρα, το δάσος.\nΚαι γύρω γύρω, το νησί.\nΚαι γύρω από το νησί, η θάλασσα.\nΚαι λίγο πιο μακριά από εκείνο το νησί και τη θάλασσα,\nόλοι εμείς που χαιρόμαστε όταν όλα τελειώνουν καλά!\nTags iΠόρτα Κωστής Α Μακρής


Ποια είναι τα «μυστικά» που μας βοηθούν να επιλέξουμε τον κατάλληλο σύντροφο; | Cretalive ειδήσεις\n23 ΣΕΠΤΕΜΒΡΙΟΥ 2020 / 07:40\nΟ πραγματικός πυρήνας των σχέσεων βρίσκεται βαθιά κρυμμένος στο είναι μας\nΠοιον έλκετε και γιατί; Συνήθως είναι άνθρωποι που αναζητούν το ίδιο με εσάς ή έρχονται κόντρα με τα θέλω σας; Σας ταιριάζουν ή νοιώθετε την διαφορετικότητα τους;\nΤα συστατικά στοιχεία μιας σχέσης είναι η βάση που χτίζεται μέσα από όμορφες ή άσχημες εμπειρίες. Οι προσδοκίες, οι στοχασμοί αλλά και οι φόβοι μας σε συνδυασμό με τις επιθυμίες, τις ιδέες αλλά και τους στόχους μας ρυθμίζουν τις ενδόμυχες αποφάσεις μας.\nΟ πραγματικός πυρήνας των σχέσεων βρίσκεται βαθιά κρυμμένος στο είναι μας, καθώς η εικόνα του συντρόφου που ψάχνουμε είναι ασυνείδητη, έχει σχηματιστεί στην παιδική μας ηλικία και είναι εξιδανικευμένη δηλαδή είναι η εικόνα του πατέρα ή της μητέρας όπως θα τους θέλαμε να είναι και όχι όπως είναι στην πραγματικότητα.\nΑρχικά όταν είμαστε ερωτευμένοι υπάρχει μια ανέκφραστη επικοινωνία, όπου ο καθένας αισθάνεται ιδανικός και αξιαγάπητος. Στην συνέχεια βέβαια όλα μπορούν να αλλάξουν και να ματαιωθούν, αν καταλάβουμε ότι η ισορροπία έχει διαταραχθεί .Για αυτό τον λόγο είναι απαραίτητο να γνωρίζουμε τα κριτήρια που κάνουν την επιλογή του συντρόφου μας ιδανική.\nΤο πρώτο κριτήριο βασίζεται στην σωματική έλξη. Είναι γεγονός ότι εκτός της αισθητική της εξωτερικής εμφάνισης, παράγοντες όπως η οσμή, η αφή, ο τύπος επιδερμίδας, η φωνή, και γενικότερα ο τύπος επιμέρους χαρακτηριστικών, παίζουν σπουδαιότατο ρόλο ακόμα και ασυνείδητα. Οι μνήμες του σώματος είναι πάντοτε καταγεγραμμένες στο μυαλό μας.\nΤο αμέσως επόμενο κριτήριο είναι η προσωπικότητα. Η προσωπικότητα μας δείχνει την προσωπική ιστορία του κάθε ανθρώπου, τον τρόπο που ζει, κινείται και πράττει. Τα ανθρώπινα χαρακτηριστικά του δηλαδή σε ατομικό επίπεδο. Στοιχεία όπως η μόρφωση, η διανοητική ανάπτυξη, η ηλικία, ο χαρακτήρας, η ιδιοσυγκρασία, τα ιδεολογικά πιστεύω, οι προτιμήσεις, οι διάφορες ενασχολήσεις, ο τύπος της συμπεριφοράς κά. Η προσωπικότητα καμιά φορά μπορεί να είναι τόσο έντονη που να επισκιάσει την σωματική έλξη και να δέσει την σχέση σε μεγαλύτερο βαθμό.\nΟι κοινωνικοί παράγοντες είναι το αμέσως επόμενο κριτήριο το οποίο έχει να κάνει με την κοινωνική τάξη, την οικονομική κατάσταση, εθνικότητα και θρησκεία. Οι παράγοντες αυτές είναι ικανοί να δεσμεύσουν δυο άτομα όμως δεν είναι απαραίτητο να μας δώσουν την κατάλληλη ένωση.\nΓια το τέλος θα μιλήσουμε για τους ασυνείδητους ψυχολογικούς παράγοντες οι οποίοι ενυπάρχουν ήδη και στην φυσική έλξη και στην προσωπικότητα και έχουν σχέση με μια ασυνείδητη προσπάθεια να αναβιώσουμε την ατμόσφαιρα των σχέσεων που υπήρχαν στην αρχική μας οικογένεια. Συνήθως σε μια σχέση ή γάμο, υπάρχει μια ασυνείδητη συνωμοσία όπου ο καθένας έχει « μυριστεί» τι θέλει ο άλλος και προσπαθεί σε ασυνείδητο πάντα επίπεδο, να παίξει τον ρόλο για τον οποίο ο άλλος τον διάλεξε. Όταν οι ρόλοι παίζονται καλά, τότε ο γάμος αν και αταίριαστος, μπορεί να έχει μια λειτουργικότητα.\nΤα κριτήρια της επιλογής λοιπόν πολλά. Άλλα συνειδητά και άλλα ασυνείδητα. Κριτήρια που περιπλέκουν το κουβάρι των σχέσεων και τις οδηγούν πολλές φορές σε αδιέξοδο. Για αυτό στις μέρες μας οι σχέσεις περνούν κρίση, και η επικοινωνία φαίνεται αδύνατη. Η περισυλλογή όλων αυτών των προϋποθέσεων στενεύει τα περιθώρια και αναγκάζει τους ανθρώπους να επιλέγουν την μοναχικότητα. Συνειρμικά λοιπόν φτάνουμε να σκεφτούμε ότι όσο πιο απλά διαλέγουμε τόσο πιο εύκολα επιλέγουμε, καθώς ο γνώμονας μας μετατοπίζεται από την καρδιά σε ιδιαίτερες παρεμβάσεις του ασυνείδητου στο συνειδητό μας κομμάτι.\nΩστόσο ο έρωτας και η αγάπη πάντα συνυρπάρχουν και ανατροφοδοτούνται καθώς είναι ενεργά μας κομμάτια. Σκοντάφτουν, χρεώνονται, ζουν και αναπνέουν από τα συναισθήματα μας, καθώς μοιράζονται την αιωνιότητα μέσα από ένα άγγιγμα, ένα χάδι και ένα φιλί αλλά κι από τα ίδια λάθη των ανθρώπινων σχέσεων μας.\nΣχέσεις Κριτήρια Έρωτας


Αρχική › InfoBaby › 0-12 μηνών › Γιατί είναι απαραίτητος ο Θηλασμός για το παιδί!\nΤις τελευταίες δεκαετίες γίνεται μια εκστρατεία σ' όλο τον κόσμο σχετικά με τον μητρικό θηλασμό, με προτάσεις που προωθούν ο Παγκόσμιος Οργανισμός Υγείας (ΠΟΥ) και η UNICEF. Σε πολλές περιπτώσεις, δεν γίνεται κατανοητό ότι ο θηλασμός είναι η πρώτη σημαντική προσφορά κάθε μητέρας στο νεογέννητο.\nΤο ποσοστό των Γυναικών που θηλάζουν είναι μεγάλο, πέφτει όμως δραστικά μετά τον πρώτο μήνα. Κι αυτό είναι μέγα λάθος τονίζει ο Γιώργος Δ. Γλυνός, παιδίατρος.Ο πιο συχνός λόγος που αναφέρει η μητέρα είναι ότι δεν είχε γάλα και η αντίφαση σ' αυτό είναι ότι πήρε και κάποια φάρμακα για διακοπή της γαλακτοφορίας.\nΟ νεογνικός ίκτερος δεν αποτελεί αιτία διακοπής του θηλασμού, με την προϋπόθεση ότι το μωρό είναι τελειόμηνο και υγιές. Θα πρέπει, λοιπόν, να αντιληφθούμε ότι οι περισσότερες μητέρες είναι σε θέση να θηλάσουν τα μωρά τους. Εάν παρατηρήσουμε τη φύση, θα διαπιστώσουμε ότι απ' όλα τα θηλαστικά ζώα, ο άνθρωπος είναι το μόνο που, παραβιάζοντάς την, χρησιμοποιεί για τη διατροφή του μωρού του γάλα από άλλα είδη θηλαστικών.\nΑνάπτυξη ΒρέφουςΜητρικό ΓάλαΜητρικός ΘηλασμόςΣυμβουλές για Μαμάδες


Άνω Λουσοί Αχαΐας - Βικιπαίδεια\nΣυντεταγμένες: 38°0′4″N 22°8′20″E / 38.00111°N 22.13889°E / 38.00111; 22.13889\nΟι Άνω Λουσοί είναι ορεινό χωριό του Νομού Αχαΐας. Είναι χτισμένοι σε υψόμετρο 1.140 μέτρων στις πλαγιές των Αροανίων και αποτελούν έναν από τους πιο ορεινούς οικισμούς της Αχαΐας. Οι Άνω Λουσοί ανήκουν στον Δήμο Καλαβρύτων και ο πληθυσμός τους σύμφωνα με την απογραφή του 2011 είναι 111 κάτοικοι. Πολύ κοντά στον οικισμό βρίσκονται τα Σπήλαια Λιμνών, που είναι από τα πιο επισκέψιμα σπήλαια στην Ελλάδα.\nΣτην «Καλλικρατική» Τοπική Κοινότητα Άνω Λουσών συμπεριλαμβάνεται, βάσει της απογραφής του 2011, και ο οικισμός των Βαλβουσίων.\nΤο χωριό μέχρι το 1928 ονομαζόταν Σουδενά Θεοτόκου, οπότε και μετονομάστηκε σε Άνω Λουσοί. Η παλιά ονομασία «Σουδενά Θεοτόκου» προέρχεται από τον ενοριακό ναό του χωριού για να γίνεται διάκριση από τους Κάτω Λουσούς που παλιά ονομάζονταν «Σουδενά Αγίου Βασιλείου» από τον ομώνυμο εκεί ενοριακό ναό.\nΑπό το 1830 έως το 1920, εκτός από τον οικισμό των Άνω Λουσών, απογραφόταν ως ανεξάρτητος οικισμός, ανήκων στην Κοινότητα Άνω Λουσών, και ο οικισμός Χαρακτινού ο οποίος δεν υπάρχει πια.\n↑ Πανδέκτης - Μετονομασίες των Οικισμών της Ελλάδας, pandektis.ekt.gr. Ανακτήθηκε στις 27/03/2016\n↑ Ε.Ε.Τ.Α.Α. - Διοικητικές μεταβολές Άνω Λουσών Αχαΐας, eetaa.gr. Ανακτήθηκε στις 27/03/2016\n↑ Λουλούδης 2010, σελ. 520\n↑ Ε.Ε.Τ.Α.Α. - Διοικητικές μεταβολές Κοινότητας Άνω Λουσών Αχαΐας, eetaa.gr. Ανακτήθηκε στις 27/03/2016\nΕ.Ε.Τ.Α.Α. - Διοικητικές μεταβολές Άνω Λουσών Αχαΐας, eetaa.gr. Ανακτήθηκε στις 27/03/2016.\nΕ.Ε.Τ.Α.Α. - Διοικητικές μεταβολές Κοινότητας Άνω Λουσών Αχαΐας, eetaa.gr. Ανακτήθηκε στις 27/03/2016.\nΆνω και Κάτω Λουσοί[νεκρός σύνδεσμος], iator.gr\nΤουριστικός οδηγός Αχαΐας - Σπήλαιο Λιμνών - Λουσοί, nea.gr\nΑνακτήθηκε από "https://el.wikipedia.org/w/index.php?title=Άνω_Λουσοί_Αχαΐας&oldid=8772829"


Καθάρισε το δωμάτιό του και βρήκε λαχείο που κέρδισε! - neolaia.gr\nΚαθάρισε το δωμάτιό του και βρήκε λαχείο που κέρδισε!\nΔύο ολόκληρες βδομάδες προσπαθούσε η μητέρα του 19χρονου Ryan Kitching να τον πείσει να καθαρίσει το δωμάτιό του, χωρίς κανένα αποτέλεσμα. Τελικά όταν αποφάσισε να το κάνει, βγήκε (κατά πολύ) κερδισμένος.\nΌπως καθάριζε πέτυχε ένα λαχείο που είχε κληρωθεί πριν 2 βδομάδες, αλλά το είχε ξεχάσει. Τότε συνειδητοποίησε ότι κέρδισε 52.981 λίρες, ευχαριστώντας πρώτα απ’όλους τη μαμά του που τον έπεισε να καθαρίσει.\nΌπως δήλωσε θα τους πάει όλη την οικογένεια διακοπές, ενώ χάρηκε μεταξύ άλλων γιατί πρόσφατα τον παράτησε η κοπέλα του. Κλάμα τώρα η κοπέλα 😛


Home » Τεχνικά Θέματα » Πρόβλημα με τον Subtank και με άλλους ατμοποιητές 510\nΕάν δεν ταιριάζει απόλυτα το σπείρωμα του ατμοποιητή σας ή αφήνει κενό βιδώνοντας τον επάνω στην μπαταρία σας, υπάρχει η λύση.\nΚατ’ αρχήν δεν πρέπει ο ατμοποιητής να ‘’παίζει’’ επάνω στην μπαταρία, ούτε και να αφήνει κενό.\nΈχει παρατηρηθεί πως οι περισσότερες φθορές/βλάβες τουλάχιστον σε Box Mods οφείλονται σε κακή τοποθέτηση/εφαρμογή του ατμοποιητή.\nΠέραν του ότι θα πρέπει να διατηρείται καθαρό το σπείρωμα και ο θετικός πόλος της μπαταρίας, δεν θα πρέπει να βιδώνεται με υπερβολική δύναμη ο ατμοποιητής, αλλά ούτε και να είναι χαλαρός.\nΓια αυτό τον λόγο κατασκευάσαμε και προσφέρουμε εντελώς δωρεάν στρόγγυλα μικρά φύλλα χάρτου-αλουμινίου που δεν χαλάνε την όψη της συσκευής, ενώ ταυτόχρονα απορροφούν την υγρασία που δυστυχώς τις περισσότερες φορές ρέει προς τον θετικό πόλο της μπαταρίας.\nΣτο πάνω μέρος είναι φύλλο αλουμινίου και στο κάτω μέρος χαρτί.\nΜε έναν διακορευτή ή ένα στυλό ανοίγουμε μια τρύπα, ώστε να σφίγγει επάνω στο 510 του ατμοποιητή και να μην φεύγει με το πρώτο βγάλσιμο.\nΑπλά αντικαταστήστε το μόλις φθαρεί χωρίς κανένα απολύτως κόστος, αφού σας το προσφέρουμε δωρεάν σε όλα τα καταστήματα eCig Hellas και Joyetech Hellas.\neCig Hellas Support Team.


Διεθνές Φεστιβάλ Πάτρας: Συναυλία Αλληλεγγύης με την Μαρία Ρούτση - Notospress.gr\nH Μαρία Ρούτση\nΠΑΤΡΑ. Mε μια συναυλία αφιερωμένη στην ανθρώπινη αλληλεγγύη, συνεχίζονται στις 9.30 το βράδυ της Πέμπτης 2 Σεπτεμβρίου, στον αίθριο χώρο του Σκαγιοπουλείου, οι εκδηλώσεις του Διεθνούς Φεστιβάλ της Πάτρας.\nΤίτλος της μουσικής παράστασης «Εφ’ όλης της ύλης», με την εκφραστική πατρινή ερμηνεύτρια Μαρία Ρούτση, να καλεί το κοινό σ' ένα μουσικό ταξίδι, μέσα από ένα πρόγραμμα το οποίο περιλαμβάνει τραγούδια με ελληνικούς και ξένους στίχους και με έντονο το ροκ στοιχείο.\nΟ Bob Dylan (Άγγελος εξάγγελος) και ο Θάνος Μικρούτσικος (Καραντί), "συνδιαλέγονται " αρμονικά με τον Bruce Springsteen (Mary don't you weep) και τους Doors (People are strange), ενώ ο Μίκης Θεοδωράκης (Όμορφη πόλη) συναντάει τον Leonard Cohen (Bird on a wire), την Patti Smith (People have the power) και τον Μάνο Λοϊζο (Τι έχουν να χωρίσουνε).\nΜετά από ένα χρόνο "σιωπής" λόγω της πανδημίας η ανάγκη ουσιαστικής επικοινωνίας και έκφρασης των ανθρώπων είναι πιο επιτακτική από ποτέ. Μέσα από τη μουσική οι άνθρωποι μοιράζονται χαρά, πόνο, όνειρα , αγάπη, αλήθειες και αυτό είναι και το ζητούμενο της παράστασης .\nΣέργιος Σοϊλές - φλάουτο\nΑντώνης Παναγόπουλος - ηλεκτρική κιθάρα, ακουστική κιθάρα\nΓιώργος Παπαγεωργίου - μαντολίνο, μπουζούκι\nΓιώργος Πισπιρίγκος - τύμπανα\nTAGS: ΠΑΤΡΑ\tΔΗΜΟΣ ΠΑΤΡΕΩΝ\tEVENT


Άννα – Μαρία Αξιώτη (ιατρός Φούρνων): Ευτυχώς που οι Φουρνιώτες έχουν το Θεό και τον καιρό με το μέρος τους - Samostoday\nΆννα – Μαρία Αξιώτη (ιατρός Φούρνων): Ευτυχώς που οι Φουρνιώτες έχουν το Θεό και τον καιρό με το μέρος τους\nΣτην πρωινή εκπομπή του Radio Café 102.4 , «Ραδιοφωνικές Αναζητήσεις με τη Βιολέτα Τριπόδη», φιλοξενήθηκε τηλεφωνικά η γιατρός που υπηρετεί στους Φούρνους, κα. Άννα-Μαρία Αξιώτη.\nΓια το δεδομένο ότι το νησιωτικό σύμπλεγμα των Φούρνων , αντιμετωπίζει πολλά προβλήματα, ιδιαίτερα κατά τους χειμερινούς μήνες, για τις αντίξοες συνθήκες που επικρατούν και τις δυσκολίες που συναντά κάθε ημέρα, μίλησε η γιατρός των Φούρνων.\nΕδώ και δύο μήνες περίπου, δεν υπάρχει ακτοπλοϊκή σύνδεση καθώς το πλοίο «Μεγαλόχαρη» βρίσκεται στη ναυπηγοεπισκευαστική ζώνη Περάματος για επισκευές και επιθεώρηση. Εκτός από το πρόβλημα της συγκοινωνίας, δημιουργείται θέμα και με τις διακομιδές των ασθενών καθώς, χρησιμοποιούνταν το ίδιο πλοίο.\nΟι κάτοικοι που περιθάλπει η γιατρός είναι πάρα πολλοί για ένα άτομο, διότι καλύπτει και το χωριό της Χρυσομηλιάς αλλά και το νησάκι της Θύμαινας. Τα περιστατικά που καλείται να καλύψει, είναι πολλές φορές σοβαρά και απαιτούν γιατρούς με συγκεκριμένη ειδικότητα και εμπειρία.\nΤις τελευταίες πέντε (5) ημέρες, πραγματοποιήθηκαν δύο αερομεταφορές με Super Puma, καθώς έχριζαν γνωμάτευση από καρδιολόγο και ένα περιστατικό με μεταφορά από το Λιμενικό της Σάμου. Αν και υπήρχαν 4 γιατροί, από τον Ιούλιο η κα Αξιώτη μέχρι τον Οκτώβριο, ήταν η μοναδική γιατρός στο σύμπλεγμα των Φούρνων. Εφόσον κατά τις διακομιδές είναι υποχρεωτική η συνοδεία γιατρού, το νησί παρέμενε για λίγο χωρίς ιατρική κάλυψη.\nΣτα θετικά του να είσαι γιατρός σε τέτοιες περιοχές, είναι το μεγάλο συν στο βιογραφικό αλλά και η μεγάλη εμπειρία που αποκτάει κάποιος με το να καλείτε να βγάλει εις πέρας δύσκολα περιστατικά.»\nΌπως ανέφερε η κα Αξιώτη, «το ευτυχές είναι πως υπάρχει άριστη συνεργασία, βοήθεια και στήριξη από τους γιατρούς, τους ειδικούς από το Νοσοκομείο της Σάμου και της Ικαρίας. Επίσης μεγάλη ανταπόκριση του ΕΚΑΒ της Αθήνας, γιατί αυτό διευθετεί τις διακομιδές και συνεργάζεται με την Πολεμική Αεροπορία και το Λιμενικό».\nΟι γιατροί σε τέτοιες θέσεις εκτός από την κάλυψη στην ουσία πολλαπλών ειδικοτήτων, καλούνται να καλύψουν και τις διοικητικές και γραμματειακές ανάγκες που προκύπτουν.\nΑυτό που προτείνει ως λύση η κα Αξιώτη, είναι η εύρεση μόνιμου ειδικού γιατρού στην περιοχή, γιατί δεν είναι δυνατόν να υπάρχει ένας αγροτικός γιατρός που θα λήξει η σύμβασή του και κάποια μέρα θα φύγει. Τα τελευταία αποτελέσματα από την προκήρυξη των θέσεων, δεν έδειξαν να υπάρχει ενδιαφέρον κάλυψης της θέσης.\nΌπως λένε οι Φουρνιώτες, ευτυχώς που έχουν το Θεό και τον καιρό με το μέρος τους.\nPrevPreviousΗ Πυροσβεστική Υπηρεσία Σάμου γιορτάζει τους προστάτες της\nNextΤην Πέμπτη 13 Δεκεμβρίου το άναμμα του Χριστουγεννιάτικου δέντρου στους ΜυτιληνιούςNext


Home/Κινηματογράφος/Κινηματογραφικές πρεμιέρες 2021: Οι ταινίες στα σινεμά και πότε έρχονται\nΤζωρτζίνα Ντούτση 10/10/2020 Κινηματογράφος Leave a comment\nΟι Αμερικανικές Κινηματογραφικές πρεμιέρες του 2021 Πως διαμορφώνεται ο προγραμματισμός. Ποιες ταινίες έρχονται στα σινεμά και πότε.\nH πανδημία του κορονοϊού για ακόμα μια φορά ανακάτεψε για τα καλά την κινηματογραφική τράπουλα, προκαλώντας τσουνάμι αναβολών πολυαναμενόμενων ταινιών που ήταν προγραμματισμένες για φέτος.\nΚινηματογραφικές πρεμιέρες 2021\nΤις προηγούμενες ημέρες, τα μεγάλα studios, όπως η Universal, η Paramount, η Disney/Marvel ανακοίνωσαν ότι μεταφέρουν τα blockbusters τους, όπως το Black Widow, το No Time to Die ή το ένατο κεφάλαιο του Fast Furious για την επόμενη και τη μεθεπόμενη χρονιά, απογοητεύοντας το κινηματογραφόφιλο κοινό.\nΣτη δύσκολη –ομολογουμένως- αυτή απόφαση οδήγησε το γεγονός ότι μεγάλες αλυσίδες κινηματογράφων σε όλο τον κόσμο και φυσικά στη βασική αγορά της Νέας Υόρκης και του Λος Άντζελες παραμένουν κλειστές εξαιτίας της πανδημίας.\nΑπό την άλλη, το Tenet του Κρίστοφερ Νόλαν, αποτέλεσε ένα σημαντικό crash test αναφορικά με το ύψος των εσόδων στο παγκόσμια box office και τα νούμερα ήταν κάτι παραπάνω από απογοητευτικά.\nΌπως αντιλαμβάνεται κανείς, η απόφαση για μετάθεση των ήδη προγραμματισμένων κυκλοφοριών σε μεταγενέστερη ημερομηνία ήταν κάτι παραπάνω από σοφή.\nΔεν είναι τυχαίο άλλωστε, ότι ο ίδιος ο Ντάνιελ Κρεγκ σε πρόσφατη συνέντευξη του χαιρέτησε την απόφαση της αναβολής της πρεμιέρας της 25ης ταινίας Τζέιμς Μποντ, δηλώνοντας χαρακτηριστικά «ότι δεν είναι η σωστή στιγμή» να κυκλοφορήσει.\nΣυγκεκριμένα, η πρεμιέρα του «No Time to Die», η οποία ήταν από τις πρώτες που είχε χτυπηθεί από την πανδημία, αφού είχε επαναπρογραμματιστεί για τις 12 Νοεμβρίου, μεταφέρεται τώρα για τις 2 Απριλίου 2021, δηλαδή έναν χρόνο μετά την πρώτη ημερομηνία που είχε ανακοινωθεί.\nΩστόσο, αξίζει να αναφέρουμε και τα καλά νέα που αφορούν την πρεμιέρα του «The Matrix 4» το οποίο αποτελεί τη μοναδική ταινία που έρχεται στη μεγάλη οθόνη νωρίτερα από ό,τι είχε προγραμματιστεί. Η ταινία λοιπόν αναμένεται να κυκλοφορήσει το Δεκέμβριο του 2021 και όχι το 2022 όπως είχε ανακοινωθεί.\nΣύμφωνα λοιπόν με τις τελευταίες ανακοινώσεις των στούντιο, ας δούμε πώς διαμορφώνεται το κινηματογραφικό καλεντάρι του 2021, με τη βοήθεια του Collider.\nΚορονοϊού επιτρέποντος, οι αμερικανικές πρεμιέρες για το 2021 ανά μήνα, αν δεν αλλάξει και πάλι κάτι λόγω της πανδημίας, διαμορφώνονται ως εξής:\nΚινηματογραφικές πρεμιέρες Ιανούαριος – Ιούνιος 2021\nΚινηματογραφικές πρεμιέρες Ιούλιος – Δεκέμβριος 2021\nTags Chaos Walking Cinderella Deep Water Fast Furious I Carry You With Me Jurassic World: Dominion Last Night in Soho No Time to Die Popular The Matrix 4 Κινηματογραφικές πρεμιέρες 2021\nPrevious Το Χάλοουιν του Χιούμπι: Ο Adam Sandler στο Netflix\nNext ΕΡΤ: Ο Γιώργος Καπουτζίδης ετοιμάζει και δεύτερη εκπομπή


Survivor 5 spoiler 18/5: Αυτό είναι το χρώμα! Η ομάδα που κερδίζει την 2η ασυλία της εβδομάδας - Survivor - Youweekly\nΤην πρώτη ασυλία της εβδομάδας στο Survivor 5 κέρδισε η Μπλε ομάδα, με την Κόκκινη να βγάζει τον πρώτο υποψήφιο προς αποχώρηση και την Στέλλα να παίρνει την ατομική ασυλία. Σήμερα, Τετάρτη 18/5 οι δυο ομάδες θα αγωνιστούν για την δεύτερη ασυλία...\nΌπως λοιπόν θα παρακολουθήσουμε σήμερα, σύμφωνα με το trailer (δείτε το εδώ) το κλίμα είναι περίεργο στην παραλία που μένουν και Κόκκινοι και Μπλε! Θα καταφέρουν να τα αφήσουν όλα πίσω τους και να τα δώσουν όλα για όλα στο αγώνισμα;\nΑυτή η ομάδα κερδίζει την 2η ασυλία της εβδομάδας στο Survivor 5\nΣύμφωνα με τις πρώτες πληροφορίες η ομάδα που θα καταφέρει απόψε 18/5 να κερδίσει την δεύτερη ασυλία της εβδομάδας είναι η Μπλε! Ωστόσο, για ότι ανατροπή θα σας ενημερώσουν άμεσα!


Χειροπέδες στο «μετρ» των ριφιφί - CNN.gr\n13:28 Τετάρτη, 18 Σεπτεμβρίου 2019\n6 Photos: Συνελήφθη ο «μετρ» των ριφιφί\nΣτα χέρια της ΕΛ.ΑΣ. βρίσκεται πλέον ένας 38χρονος -ο επονομαζόμενος «μετρ» των ριφιφί- ο οποίος συνελήφθη το πρωί στο Περιστέρι από αστυνομικούς του τμήματος της Ασφάλειας Αμαρουσίου.\nΟ 38χρονος, ο οποίος στο παρελθόν εξέτισε ποινή φυλάκισης 38 ετών, κατηγορείται για κλοπές σε 10 καταστήματα ηλεκτρονικών ειδών και κινητής τηλεφωνίας.\nΌπως προέκυψε από την έρευνα, ο 38χρονος με πολυτελές όχημα εντόπιζε τα καταστήματα σε μεγάλους οδικούς άξονες και στη συνέχεια, κατά τις νυχτερινές ώρες, τα προσέγγιζε εκ νέου με σκοπό να εισέλθει σε αυτά με τη μέθοδο του ριφιφί ώστε να μην ενεργοποιηθεί ο συναγερμός.\nΠιο αναλυτικά, ο δράστης, έχοντας καλυμμένα τα χαρακτηριστικά του προσώπου του, προέβαινε σε διάνοιξη οπών είτε σε τοίχο είτε σε υαλοπίνακα στο πλάι των καταστημάτων ή σε τοίχους άλλων εφαπτόμενων κτιρίων (μέθοδος ριφιφί).\nΑπό το εσωτερικό τους αφαιρούσε κινητά τηλέφωνα και ηλεκτρονικές συσκευές.\n• πλήθος κινητών τηλεφώνων και φορητών υπολογιστών\n• -83- φυσίγγια\n• -49,5- γραμμάρια ακατέργαστη κάνναβης\nΑπό τη μέχρι τώρα έρευνα, προέκυψε ότι ο 38χρονος έχει διαπράξει από τον περασμένο Φεβρουάριο, εννέα κλοπές στην Αθήνα και μία στη Λάρισα.


Απαλλαγείτε από άγχη και κοντρολάρετε τα νεύρα σας, για να πετύχετε αυτά που θέλετε. Κάποιες καταστάσεις που θα δημιουργηθούν καλό θα είναι να μείνετε αμέτοχοι γιατί υπάρχει πολύ παρασκήνιο στη δουλειά σας και δεν πρέπει να ανακατευτείτε καθόλου. Μην χάσετε την ευκαιρία να κάνετε πράγματα που θα σας χαροποιήσουν πολύ, φίλοι μου. Πρέπει να βάλλετε ένα τέλος σε ότι σας ταλαιπωρεί και σας εμποδίζει για να μπορέσετε να προχωρήσετε μπροστά. Στα αισθηματικά οι δεσμευμένοι αλλάξτε τρόπο συμπεριφοράς και διώξτε τις ανασφάλειες από το μυαλό σας.


Ο πιστός ψηφοφόρος του ΣΥΡΙΖΑ | Liberal.gr\nΑπό εκεί και πέρα, όσο και να προσπαθούμε να «εικονογραφήσουμε» τα μοτίβα εξευτελισμού του ΣΥΡΙΖΑ, δύσκολα θα βρούμε συμπαραστάτες στους ψηφοφόρους του. Δεν υφίσταται διάψευση, από τη στιγμή που δεν υπήρχε ουσιαστική προσμονή για κάποιο ρεαλιστικό ιδεολογικό αφήγημα. Με λίγα λόγια, δεν ψήφισε κανείς τον Αλέξη επειδή ήταν Αριστερός. Τον ψήφισε για τον ΕΝΦΙΑ, την ελπίδα των παροχών και το μίσος για όσους δεν ανταποκρίθηκαν στις υποχρεώσεις των παλιών πελατειακών δικτύων.\nΌσο κυλάει ο πολιτικός του χρόνος ο ΣΥΡΙΖΑ – ως κόμμα, ως ιδεολόγημα, ως φορέας- μοιραία, ξεγυμνώνεται από τις εξελίξεις. Παρόλα αυτά, και οι δημοσκοπήσεις και η πολιτική ατμόσφαιρα δεν δείχνουν ότι το απροκάλυπτο ξεγύμνωμα της Αριστεράς απασχολεί ιδιαίτερα το κοινό της. Στην πραγματικότητα, μόνο ένα κομμάτι δείχνει δυσαρεστημένο για την δεξιά στροφή της κυβέρνησης. Οι περισσότεροι βρίσκονται, προφανώς, σε θέση άμυνας αλλά συνεχίζουν να θεωρούν ότι δεν πρέπει να επιστρέψουν στην εξουσία οι περίφημοι «προηγούμενοι». Ή στην καλύτερη εκδοχή τους οι «άλλοι».\nΑυτή η χώρα έχει μπροστά της ένα μεγάλο στοίχημα: Να ασχοληθεί με το μέλλον της και να προλάβει όσα άφησε πίσω της για δεκαετίες. Είναι ώρα να δώσει ένα μάθημα στον λαϊκισμό και να δώσει το μήνυμα στους επόμενους ότι θα έχουν την ίδια τύχη, αν επιλέξουν ποτέ να τον εξαπατήσουν.\nΔεν αρκεί που σώζονται από τους δανειστές στα οικονομικά και δεν καταρρέουν. Το κράτος δεν είναι πλέον δικό τους για τα δημοσιονομικά. Αλλιώς και εκεί θα είχαν χρεοκοπήσει. Στα άλλα δείχνουν ποιοι είναι. Στην Υγεία, στην Παιδεία, στην εξωτερική πολιτική, στην πρόνοια και στην ασφάλεια. Απέτυχαν παταγωδώς σε όλα. Και δεν πιστεύω ότι έχουν πολλά περιθώρια να παραμείνουν – έστω και ως αντιπολίτευση- στο πολιτικό σύστημα και μετά τις εκλογές. Αυτή τη φορά κανείς δεν θα τους συγχωρήσει το θράσος και την αλαζονεία.\nΠαρόλα αυτά, η μεγάλη στροφή της κοινωνίας δεν θα έρθει από τους ανθρώπους που ψήφιζαν τον ΣΥΡΙΖΑ σε τρεις εκλογικές αναμετρήσεις. Η μεγάλη αλλαγή θα συμβεί από τους υπόλοιπους που θα επιδείξουν μεγαλύτερη συσπείρωση και δεν θα μείνουν σπίτι τους την ημέρα των εκλογών.


Euroleague Play off 3η αγωνιστική: Τα πάνω κάτω στα φετινά πλέι-οφ -\nΟι σειρές των πλέι-οφ στη φετινή Ευρωλίγκα έχουν αλλάξει ριζικά, με αποτέλεσμα να έχουμε διαφορετικά δεδομένα και να γνωρίζουμε ότι τρία από τα τέσσερα ζευγάρια θα οδηγηθούν και σε τέταρτη αναμέτρηση. Στα ελληνικά χρώματα, τα πράγματα είναι δύσκολα για τον Παναθηναϊκό, καθώς είναι η μόνη ομάδα που δεν κατάφερε να κάνει το break στη σειρά και, πλέον, βρίσκεται με την πλάτη στον τοίχο.\nΚατά τ’ άλλα, Ζαλγκίρις Κάουνας, Μπασκόνια και Μπαρτσελόνα έσπασαν τις έδρες των Φενερμπαχτσέ, ΤΣΣΚΑ Μόσχας και Αναντολού Εφές, αντίστοιχα, με αποτέλεσμα να έχουν αποκτήσει, πλέον, το πλεονέκτημα για τις επόμενες συναντήσεις τους. Ας δούμε, λοιπόν, τα παιχνίδια των πλέι-οφ για την 3η αγωνιστική, η οποία έχει το δικό της ξεχωριστό ενδιαφέρον.\nΗ Ζαλγκίρις Κάουνας (1-1) κατάλαβε τα πολλά λάθη της από το πρώτο παιχνίδι και μεταλλάχθηκε στο Game 2 της Τουρκίας. Η ομάδα του Σαρούνας Γιασικεβίτσιους έφυγε με το διπλό από την έδρα της Φενερμπαχτσέ, κερδίζοντας με 80-82.\nΗ Φενερμπαχτσέ (1-1) δεν αποκλείεται να επηρεάστηκε από το Game 1 και να υποτίμησε τον αντίπαλό της. Η ομάδα του Ζέλιμιρ Ομπράντοβιτς προσπάθησε, αλλά ηττήθηκε και τώρα θέλει επειγόντως το break.\nΕκτίμηση: Η σειρά γύρισε στη Λιθουανία και η Ζαλγκίρις έχει την ευκαιρία της, αλλά η αγωνιστική διαφορά συνεχίζει να υπάρχει. Η εμφάνιση στο δεύτερο παιχνίδι αναμένεται να πεισμώσει τη Φενέρ, η οποία προβλέπεται να φύγει νικήτρια από το Κάουνας. 2 (-4,5) – 1,91 stoiximan\nΕκτίμηση: Η Ρεάλ Μαδρίτης έδειξε τις προθέσεις της στα δύο πρώτα παιχνίδια, αλλά τώρα το σκηνικό αλλάζει. Ο Παναθηναϊκός θέλει μόνο ένα αποτέλεσμα και στην έδρα του είναι το αφεντικό. Για να δώσει παράταση στην αγωνία, είναι το φαβορί της αναμέτρησης. 1 – 1,73 betshop\nΗ Μπασκόνια (1-1) εμφανίστηκε πλήρως μεταλλαγμένη στο Game 2 της Ρωσίας και επαναπροσδιορίζει την υπόθεση πρόκριση. Η ομάδα του Βέλιμιρ Περάσοβιτς προέρχεται από την εκτός έδρας νίκη επί της ΤΣΣΚΑ Μόσχας με 68-78.\nΗ ΤΣΣΚΑ Μόσχας (1-1) κέρδισε με χαρακτηριστική ευκολία στο Game 1, αλλά έχασε με αντίστοιχη ευκολία στο Game 2. Η ομάδα του Δημήτρη Ιτούδη επαναπαύτηκε, έκανε πολλά λάθη και θέλει τώρα έστω ένα διπλό.\nΕκτίμηση: Η Μπασκόνια μοιάζει να μην παρατά τις ελπίδες της για πρόκριση και θα ψάξει το καλύτερο δυνατό στην έδρα της. Η ΤΣΣΚΑ, όμως, είναι πιο συνηθισμένη στην παρουσία της σε final-4, και πιο έμπειρη σε τέτοια παιχνίδια, οπότε είναι πιθανό το διπλό. 2 (-2,5) – 1,88 sportingbet\nΗ Μπαρτσελόνα (1-1) απέδειξε ξανά ότι είναι πολύ σκληρή για να πεθάνει στη φετινή Ευρωλίγκα. Οι ”μπλαουγκράνα” του Σβέτισλαβ Πέσιτς έφυγαν δια πυρός και σιδήρου με το διπλό από την έδρα της Αναντολού Εφές, κερδίζοντας με 72-74.\nΗ Αναντολού Εφές (1-1) είχε να διαχειριστεί το προνόμιο της έδρας της και δεν τα κατάφερε. Η ομάδα του Εργκίν Αταμάν αντιστάθηκε για πολλή ώρα, αλλά δεν απέφυγε την ήττα που τώρα θα της βάλει δύσκολα.\nΕκτίμηση: Σε μία αμφίρροπη συνάντηση, το κεφάλαιο έδρα παίζει μεγάλο ρόλο. Η Μπαρτσελόνα έψαχνε το break και το βρήκε. Η Εφές δε διαχειρίζεται εύκολα τέτοιες καταστάσεις και, ψάχνοντας την επιστροφή σε final-4, οι γηπεδούχοι είναι φαβορί στον αγώνα. 1 (-4,5) – 1,80 winmasters


Καλεσμένος του Ρεντζιά ο Παπαγιάννης – Sportrikala.gr\nSτο NBA Basketball School Camp!!!\nΟ Ευθύμης Ρεντζιάς πρεσβευτής του ΝΒΑ στην Ευρώπη καλωσόρισε τον σέντερ του Παναθηναϊκού και πρώην NBAer, Γιώργο Παπαγιάννη ο οποίος έδωσε τις συμβουλές του στους μικρούς αθλητές και απάντησε στις ερωτήσεις τους. «Πριν από λίγες μέρες κατέκτησα το πρώτο πρωτάθλημα της καριέρας μου με τον Παναθηναϊκό, ένα σπουδαίο επίτευγμα για κάθε παίκτη! Είμαι σίγουρος ότι θα περάσετε καλά σε αυτό το camp, θα μάθετε καινούρια πράγματα και θα απολαύσετε το πρόγραμμα. Το μπάσκετ είναι διασκέδαση και αυτό είναι το καλύτερο για εσάς» εξήγησε στην αρχική τοποθέτησή του ο Παπαγιάννης, ο οποίος ρωτήθηκε για το ύψος του κι εξήγησε πως είναι θέμα… γονιδίων.\nΕν συνεχεία, τον λόγο πήρε ο ΝΒΑ coach, Άλεξ Σαράμα ο οποίος έχει την επίβλεψη των προπονήσεων του NBA Basketball School. «Είμαι πολύ ευτυχισμένος, διότι είναι η πρώτη φορά που βρίσκομαι στην Ελλάδα. Είμαι πάρα πολύ ενθουσιασμένος και πιστεύω ότι κι εγώ ο ίδιος θα μάθω πολλά μέσα από αυτή τη διαδικασία δίπλα σας! Χαίρομαι πραγματικά που είμαι εδώ μαζί με τον Ευθύμη Ρεντζιά και τους προπονητές του NBA Basketball School Camp. Θεωρώ ότι θα μάθετε αρκετά πράγματα καθ’ όλη τη διάρκεια της εβδομάδας και θα απολαύσετε την εμπειρία».\nH Κωστάκη στο NBA Basketball School Camp!\nΚαι ο Διαμαντίδης στο NBA Basketball School Camp\nΚαλεσμένος του Ρεντζιά ο Ντίνο Ράτζα!\nΤρία παιδιά των Δαναών στο Salonica Camp


Rotting Christ live στήν Πάτρα w. Vermingod and Meden Agan - PatrAnewS.COM\nΗ GG Events παρουσιάζει τους ROTTING CHRIST, Vermingod και MEDEN AGAN στην Metropolis Live\nΗ μεγαλύτερη metal συναυλία της χρονιάς στην Πάτρα είναι γεγονός! Οι κορυφαίοι Rotting Christ κάνουν την 1η στάση της περιοδείας τους στην Πάτρα, επιλέγοντας την ως τη μία από τις δύο ελληνικές πόλεις που θα συμπεριλάβουν στο tour τους! Η μεγάλη μέρα είναι την Παρασκευή 15 Μαρτίου 2019, στην Metropolis Live. Μαζί τους εμφανίζονται οι πατρινοί Vermingod και οι Αθηναίοι Meden Agan!\nPrevious ΣΑΝ ΤΟΝ ΠΑΛΙΟ ΚΑΛΟ ΚΑΙΡΟ\nNext Οι Κινέζοι και ο δράκος τους έχουν δώσει ένα άλλο ύφος στην καρναβαλική Πάτρα


Εθνικό Λαϊκό Μέτωπο - Ε.ΛΑ.Μ.: Αφγανός «οικονομικός μετανάστης» συνελήφθη για διακίνηση άλλων «οικονομικών μεταναστών»\nΑφγανός «οικονομικός μετανάστης» συνελήφθη για διακίνηση άλλων «οικονομικών μεταναστών»\nΣυνελήφθη χτές λίγο μετά τα μεσάνυχτα στην Ηγουμενίτσα, από αστυνομικούς της ομάδας ΔΙ.ΑΣ., ένας 19χρονος αλλοδαπός «οικονομικός μετανάστης», υπήκοος Αφγανιστάν, για μεταφορά τεσσάρων παράνομων αλλοδαπών. Όχι ότι ο διακινητής ήταν «νόμιμος» αλλοδαπός, αλλά έτσι για να γίνει η πρόταση.\nΣυγκεκριμένα, μετά από έλεγχο που πραγματοποίησαν οι αστυνομικοί στο Ι.Χ.Ε. αυτοκίνητο, που οδηγούσε ο 19χρονος, διαπιστώθηκε ότι μετέφερε τρεις υπηκόους Ιράκ και έναν υπήκοο Αφγανιστάν, από τα Ιωάννινα με προορισμό την Ηγουμενίτσα.\nΑπό την αστυνομική έρευνα διαπιστώθηκε επίσης, ότι οι λαθρομετανάστες είχαν καταβάλει για τη μεταφορά τους το χρηματικό ποσό των πενήντα 50 ευρώ ο καθένας.\nΤο αστείο της υπόθεσης –γιατί πάντα η κατάσταση σε αυτή τη «χώρα» βγάζει γέλιο- είναι ότι ο 19χρονος είχε –όπως αναφέρεται χαρακτηριστικά στην ανακοίνωση της Αστυνομίας- απασχολήσει ξανά στο παρελθόν, τις αστυνομικές αρχές για το ίδιο αδίκημα.\nΦυσικά ουδείς μετά την «απασχόληση» των αρχών με τον Αφγανό δε σκέφτηκε μήπως ο άνθρωπος αυτός θα έπρεπε να απελαθεί. Αντίθετα αφού τους «απασχόλησε» στη συνέχεια αφέθηκε ελεύθερος για να συνεχίσει την «επαγγελματική» του δραστηριότητα για να απασχολήσει ξανά τις αρχές σήμερα.\nΦυσικά ούτε και τώρα πρόκειται να απελαθεί, ο Αφγανός. Αντίθετα θα αφεθεί ελεύθερος για να «απασχολήσει» πιθανότατα ξανά στο μέλλον τις αρχές. Το γέλιο έχει δώσει τη θέση του στο γελοίο και το γελοίο έχει χάσει την έννοιά του στην Ελλάδα.\nΑναρτήθηκε από Ε.ΛΑΜ. 7 στις 9:31 π.μ.


Δέκα καινούργια στοιχεία του iOS 9 που ήθελαν οι χρήστες\nΚάθε φθινόπωρο έρχεται και ένα νέο λειτουργικό σύστημα από την Apple, το οποίο υπόσχεται αναβαθμίσεις και καλύτερη εμπειρία χρήσης για όσους κατέχουν συσκευές όπως iPhone, iPad και iPod Touch. Μετά από πολλές εικασίες, φήμες και δοκιμές η Apple έκανε διαθέσιμο στις 16 Σεπτεμβρίου το νέο της λειτουργικό iOS 9.\nΚάθε αποκάλυψη βέβαια συνοδεύεται από ανάμεικτα σχόλια των χρηστών, με κάποιους να διαμαρτύρονται επειδή δεν μπορούν να το κατεβάζουν, άλλους να ενθουσιάζονται από τις πρώτες στιγμές που το χρησιμοποιούν και άλλους να παραπονιούνται επειδή κολλάνε περισσότερο οι συσκευές τους.\nΣε κάθε περίπτωση, όσοι χρησιμοποίησαν τις τελευταίες μέρες το νέο λειτουργικό θα παρατήρησαν κάποια updates που βελτίωσαν την εμπειρία χρήσης καθώς και μερικές διορθώσεις που χρειάζονταν στο iOS.\nΤο πρώτο πράγμα που ίσως παρατήρησαν οι χρήστες είναι πως δεν χρειάζεται ολική διαμόρφωση του δίσκου μετά το download του λειτουργικού, εξαιτίας του μεγέθους του λειτουργικού. Αυτό ήταν εξάλλου κάτι που εξόργιζε παλιότερα τους πελάτες της Apple, οι οποίοι πολλές φορές για να κάνουν την αναβάθμιση έπρεπε να σβήσουν εφαρμογές που «έπιαναν χώρο» στις συσκευές τους.\nΔείτε τα νέα στοιχεία που έφερε στον κόσμο των smartphones και των tablets η εταιρεία από το Cupertino:\nΜικρότερο μέγεθος στο αρχείο εγκατάστασης\nΔεν χρειάζεται να πάμε στα… ενδότερα του λειτουργικού για να αρχίσουμε την απαρίθμηση των πλεονεκτημάτων, αφού το iOS 9 χρειάζεται πολύ λιγότερο αποθηκευτικό χώρο για να εγκατασταθεί. Σύμφωνα με την Apple, για την αναβάθμιση χρειάζονται 1.3 GB ελεύθερου χώρου, ενώ το iOS 8 έφτανε τα 4.5 GB!\nΜάλιστα, όπως αναφέρει, ο Gordon Kelly από το Forbes το iOS 9 διαγράφει προσωρινά τις εφαρμογές και τις εγκαθιστά ξανά για όσους χρήστες δεν έχουν τον απαραίτητο ελεύθερο χώρο στο λειτουργικό τους σύστημα.\nΌσοι είναι συνεχώς κολλημένοι στην οθόνη των iPhone καλό θα είναι να έχουν πάντα κοντά τους ένα τρόπο φόρτισης, όπως ένα powerbank. Ωστόσο, σύμφωνα με την Apple, το νέο της λειτουργικό εξοικονομεί περισσότερη ενέργεια, με αποτέλεσμα οι χρήστες να κερδίζουν περίπου μια ώρα πριν έρθει η στιγμή της φόρτισης.\nΣε συνδυασμό με τη νέα λειτουργία «Low Power» (χαμηλής ισχύος), η Apple κάνει προσπάθειες να λύσει το μεγαλύτερο πρόβλημα όλων των χρηστών smartphones που είναι η ειδοποίηση για… «χαμηλή μπαταρία».\nΔείτε εδώ tips για να βελτιωθεί η διάρκεια ζωής της μπαταρίας στο iOS 9…\nΛειτουργία Picture in Picture και multitasking (για τα iPad μόνο)\nΟι χρήστες tablet «κατηγορούσαν» την Apple εδώ και πολύ καιρό που δεν υπήρχε η λειτουργία «εικόνα μέσα στην… εικόνα» στα iPad. Αυτό διορθώθηκε στο iOS 9, αφού δίνει τη δυνατότητα στον χρήστη να βλέπει ένα βίντεο την ώρα που κάνει μια άλλη εργασία. Ουσιαστικά μιλάμε για το περίφημο multitasking ή το split screen του Android.\nΜε το iOS 9 οι χρήστες μπορούν να τρέξουν 2 εφαρμογές, δίπλα την μία στην άλλη ενώ το νέο task switcher τους επιτρέπει να σύρουν εφαρμογές στην ίδια οθόνη. Οι επιλογές για να μοιράσουν οι χρήστες την οθόνη θα είναι 50-50 ή 70-30.\nΣημαντική βελτίωση της Siri\nΟι χρήστες του iOS 9 θα παρατήρησαν ήδη τη νέα λειτουργία του έξυπνου βοηθού της Apple, Siri, που προτείνει εφαρμογές και άλλες πληροφορίες ανάλογα με την ώρα, την μέρα και την τοποθεσία που βρίσκεται ο χρήστης.\nΑκόμη, το «Spotlight» της Siri αναβαθμίστηκε ώστε τα αποτελέσματα του να παρέχουν άμεση πρόσβαση και μέσα στο περιεχόμενο των εφαρμογών. Όπως ανέφερε ο εκπρόσωπος της Apple στην ανακοίνωση του iOS 9, η Siri θα μπορεί να σκανάρει τα εισερχόμενα και να εντοπίζει ID από τηλεφωνικούς αριθμούς οι οποίοι δεν είναι αποθηκευμένοι στη λίστα επαφών.\nΝέα εφαρμογή για ειδήσεις\nΤο News, του iOS 9 είναι η νέα βασική εφαρμογή του λειτουργικού που περιλαμβάνει ειδήσεις από διάφορες πηγές. Η Apple συνεργάζεται με γνωστούς οργανισμούς και sites, όπως τα CNN, Time, Wired, ESPN, Buzzfeed, The Verge και υπόσχεται ατέλειωτο σερφάρισμα και ενημέρωση μέσα από το νέο της app. Η συγκεκριμένη εφαρμογή έγινε αρχικά διαθέσιμη σε ΗΠΑ, Ηνωμένο Βασίλειο και Αυστραλία.\nΕιδικός φάκελος για selfies\nΣε μια μικρή αλλαγή που κάνει αρκετά ευκολότερη την οργάνωση των εικόνων προχώρησε η Apple ειδικά για τους οπαδούς των selfies.\nΟι φωτογραφίες από την μπροστινή κάμερα τοποθετούνται αυτόματα στον φάκελο «Selfies», ενώ τα screenshots παίρνουν κι αυτά τη θέση τους στον δικό τους ξεχωριστό φάκελο.\nΑλλαγές στους χάρτες\nΗ εφαρμογή των χαρτών της Apple αναβαθμίστηκε με πληροφορίες για μέσα μαζικής μεταφοράς -για λίγες πόλεις αρχικά-, ενώ προστέθηκαν σημεία ενδιαφέροντος ανά κατηγορία. Η επιλογή των μέσων μεταφοράς στους χάρτες δείχνει στον χρήστη και τους σταθμούς αναχώρησης που βρίσκονται κοντά του.\nΣτην εφαρμογή, η οποία δεν είχε και την καλύτερη φήμη στο παρελθόν, προστέθηκαν και εσωτερικοί χάρτες για εμπορικά κέντρα, αεροδρόμια και άλλες παρόμοιες τοποθεσίες.\nΕμφανίζονται πρώτα οι πιο πρόσφατες ειδοποιήσεις\nΣτο iOS 9, οι ειδοποιήσεις ταξινομούνται με χρονολογική σειρά, ώστε οι πιο πρόσφατες να παραμένουν στην κορυφή. Φυσικά έχετε τη δυνατότητα να αλλάξετε αυτή την επιλογή από τις ρυθμίσεις και να εμφανίζονται οι ειδοποιήσεις ανά εφαρμογή.\nΒρείτε τις προηγούμενες εφαρμογές με το βελάκι «Back»\nΣε κάθε συσκευή οι χρήστες λατρεύουν το βελάκι «Πίσω». Γι’ αυτό και η Apple αποφάσισε να το διευρύνει. Αν ο χρήστης για παράδειγμα χαζεύει στο Twitter και λάβει μια ειδοποίηση στο Instagram, μπορεί να δει την ειδοποίηση μπαίνοντας στο Instagram και στη συνέχεια να πατήσει απλά το βελάκι πάνω αριστερά και να ξαναπάει στο twitter.\nΔυνατότητα αναζήτησης στις ρυθμίσεις\nΈνα νέο στοιχείο έβαλε η Apple στις ρυθμίσεις του iOS 9 που αναμένεται να λύσει τα χέρια των χρηστών. Πλέον, οι κάτοχοι των συσκευών της Apple έχουν τη δυνατότητα να αναζητήσουν με λέξεις κλειδιά αυτό που θέλουν να αλλάξουν.\nΠρόκειται για μια αλλαγή που κάνει πολύ πιο εύκολη την επεξεργασία των ρυθμίσεων. Αντί οι χρήστες να διαλέγουν κάθε τομέα ρυθμίσεων για να τις αλλάξουν, πλέον μπορούν απλά να γράψουν στην αναζήτηση αυτό που τους ενδιαφέρει.\nDeka kainourgia stoixeia tou iOS 9 Δέκα καινούργια στοιχεία του iOS 9 που ήθελαν οι χρήστες 2015-09-27


Το Πουκάμισο με τις Χρωματιστές Πεταλούδες – CooCootales\nΚερδίζετε: €15,00 (29%)\n2-3 years (98 cm) / 100% organic cotton / / /\nΤο Πουκάμισο με τις Χρωματιστές Πεταλούδες | Μακριμάνικο πουκάμισο από 100% οργανικό βαμβάκι (πιστοποιημένο κατά GOTS). Απαλό και ευκολοφόρετο, με μανίκια φουσκωτά στο πάνω μέρος που στενεύουν στον καρπό, λαιμόκοψη officer και βολάν δεξιά και αριστερά από την πατιλέτα.\nΚατασκευασμένο με αγάπη στην Ελλάδα, χρησιμοποιώντας μόνο φιλικά προς το περιβάλλον μελάνια με βάση το νερό. Όλες οι εκτυπώσεις μας είναι μοναδικές.\nΧρωματιστές Πεταλούδες τη Νύχτα: Θυμάμαι που είχαμε πάει εκδρομή με τη μαμά και τον μπαμπά και κοιμηθήκαμε σε σκηνή μέσα στο δάσος! Όταν νύχτωσε για τα καλά, έξω από την σκηνή μας φαινόντουσαν να πετάνε δεξιά και αριστερά διάφορα φωτεινά χρώματα! Μα τι είναι αυτά, αναρωτηθήκαμε και βγήκαμε γρήγορα απ’ έξω! Τότε, τις είδαμε!!! Μια σειρά από πανέμορφες χρωματιστές πεταλούδες να χορεύουν γύρω μας λαμπυρίζοντας. Όλος ο ουρανός γέμισε χρώματα και εμείς αυτή τη νύχτα δε θα την ξεχάσουμε ποτέ μας!


Εγώ ο Ιωάννης Γ. Τσάτσαρης γεννήθηκα το 1934 σ' ένα χωριό της ορεινής Ολυμπίας του Νομού Ηλείας, ονόματι Δαφνούλα, από γονείς όχι και πολύ εύπορους.\nΟ πόλεμος του '40 και οι ιδεολογικές επιθυμίες των έξω και μέσα αρχών της τότε εποχής, που εδημιούργησαν τον εμφύλιο πόλεμο, μου επρόβαλαν τα εμπόδια ώστε να μην μπορέσω να ακολουθήσω τα ανώτερα και ανώτατα επίπεδα της μαθητικής παιδείας που το κράτος είχε δημιουργήσει. Και ειδικά όταν βρέθηκα στο παιδομάζωμα που έκανε η ιδεολογική παράταξη, εκείνων που αναφέρονται ως «λαϊκοί αποκαταστάτες» των ανθρώπων, αυτό μου απέκοψε τις σκέψεις μου για να βρω τον τρόπο για την σχολική μου πορεία. Διότι, δραπετεύοντας από τις πρώτες ώρες της συλλήψεώς μου, με ανάγκασαν οι καταστάσεις να καταφύγω, μέσω ειδικών διακινήσεων, εις την Κόρινθο. Eκεί έπρεπε να εργάζομαι για να ζήσω, διότι δεν είχα από κανέναν συμπαράσταση και ούτε υπήρχε τότε οργανωμένη νυχτερινή εκπαίδευση από το κράτος.\nΕκείνο που παρέμεινε ακέραιο μέσα μου ήταν να διατηρώ τις άμεσες επικοινωνιακές σχέσεις μου με μια ειδική προσευχή προς τις Φωτεινές Ιερές Θέσεις του Δημιουργού και αυτή η επιθυμία εγεννήθηκε από την πολύ μικρή μου ηλικία. Και τα συγκινησιακά μου δεν μου ζήτησαν ό,τι βλέπω και ό,τι ακούω να το αποκαλύπτω σε κανέναν. Μόνον να το διατηρώ μέσα μου σαν μια πολύ ωραία εσωτερική μου χαρά...\nΌμως οι γραφές των ανθρώπων δεν έπαψαν να μου δημιουργούν το ενδιαφέρον για να τις παρακολουθώ. Και αυτό το θεώρησα και πάρα πολύ ωφέλιμο, να μελετώ τα διάφορα βιβλία εκείνων που τους ανέφεραν «ειδικούς γνώστες».\nΠορευόμενος σε μια επαγγελματική πορεία για την επιβίωσή μου, ο χρόνος όρισε να βρεθώ στην Αθήνα.\nΜετά από αρκετά χρόνια βρέθηκα σε μια διάλεξη που την παρακολουθούσαν αρκετοί των γραμμάτων και του πνεύματος, όπως αναφέρονται. Εκεί βρέθηκε και ένας επώνυμος Έλληνας της Φιλοσοφικής Σχολής του Πανεπιστημίου του Μονάχου, και, κάνοντάς του εγώ δύο ερωτήσεις, η απάντηση ήταν να μου ζητήσει να τους μιλήσω! Αυτό και έκανα.\nΑπό εκείνη την στιγμή και μετά άρχισε ο κόσμος να με αναζητά. Όχι μόνον στην Αθήνα, αλλά και μετά σε πολλές χώρες του εξωτερικού. Βλέπετε ότι ορισμένες καταστάσεις δεν επιτρέπουν οι Νόμοι της Δημιουργίας να κρυφθούν...\nΑποκαλύπτοντας λοιπόν πολλά ειδικά σημεία της οργανικής λειτουργικότητας του ανθρώπου στην ψυχοβιολογία της, τους προσέφερα και πολλές θεραπείες.\nΌλα αυτά με οδήγησαν να αρχίσω να γράφω βιβλία: «Aυθεντικές ιστορίες παραφυσικών φαινομένων από την Πίνδο», «H Aποκάλυψη μετά του Iωάννου», «Tο Eπόμενο Bήμα της Δημιουργίας» και «Ο άνθρωπος στην άγνωστη πορεία του».\nΗ αποκάλυψη: Η ανατομία της οργανικής αισθησιακής λειτουργίας του ατόμου και η σχέση της με τη διάσταση της ψυχής\nThe Man of the Earth and the Heavens\nΗ ανατομία της ψυχολογικής βιολογίας του ανθρώπου στην φυσική και χρωμοσωματική της θέση, στις τρεις υποστάσεις, παρελθόν, παρόν και μέλλον στην μυστηριακή τους χωροχρονικότητα


Επιμένει ο Τσακαλώτος: Τα νέα μέτρα δεν έχουν καμία δημοσιονομική επίπτωση (vid) - Newsbomb\nΠΟΛΙΤΙΚΗ 23/02/2017 14:26\nΕιδήσεις | Ευκλείδης Τσακαλώτος: Εξηγήσεις με ολίγη από... Μοσκοβισί έδωσε το μεσημέρι της Πέμπτης (23/02/2017) στη Βουλή ο υπουργός Οικονομικών, Ευκλείδης Τσακαλώτος,αναφορικά με τα αποτελέσματα του Eurogroup της περασμένης Δευτέρας (20/02/2017).\nΔείτε πιο πάνω στη video gallery του Newsbomb.gr την ομιλία Τσακαλώτου στη Βουλή\nΟ κ. Τσακαλώτος απάντησε σε ειρωνικό ύφος στις αιτιάσεις της αντιπολίτευσης για την απουσία του και είπε από το βήμα της Βουλής: «Είναι συγκινητικό που ανησυχείτε και σας έλειψα».\nΑπαντώντας, εξάλλου, στα περί αφωνίας που του καταλόγισε η ΝΔ, είπε ότι «υπάρχει συλλογική ευθύνη όταν μιλά ο Δημήτρης Τζανακόπουλος μιλά για όλη την κυβέρνηση».\nΟ υπουργός Οικονομικών επιτέθηκε με δριμύτητα στη Νέα Δημοκρατία, λέγοντας: «Θα σας δώσω 4-5 ημέρες να ξεπεράσετε την στεναχώρια ότι η κυβέρνηση δεν θα κλείσει την αξιολόγηση, ότι θα πάρουμε νέα μέτρα 2 ή 3,6 ή 8 δισ. ευρώ μέτρα» και συμπλήρωσε: «Κάποιος πρέπει να σας εξηγήσει ότι άλλο είναι το 2% επί του ΑΕΠ και άλλο τα 2 δισ. ευρώ».\n«Βάλατε όλα τα αυγά στα καλάθια ότι δεν θα βγει και χάσατε», είπε ο κ. Τσακαλώτος απευθυνόμενος προς την πτέρυγα των βουλευτών της ΝΔ.\nΚαι συνέχισε: «Θα είδατε κι άλλα καλά και κακά νέα. Δεν θέλω να σας στενοχωρώ. Συζητάμε μεγάλο πρόγραμμα για να περιορίσει την λιτότητα που υπήρχε με προγράμματα απασχόλησης. Θα συζητήσουμε – εσείς τα λέτε ιδεολογήματα της Αριστεράς – ότι οι εργαζόμενοι θα κερδίσουν στην ανάκαμψη για παράδειγμα με την επαναφορά των συλλογικών συμβάσεων. Εμείς καταβάλουμε προσπάθεια για να ανατραπεί η εικόνα της κατάρρευσης του κοινωνικού κράτους. Το όλο πακέτο θα έρθει. Νομίζω ότι έχετε καλό περίγραμμα».\nΑναφερόμενος, εξάλλου, στα αποτελέσματα του Eurogroup, o κ. Τσακαλώτος επικαλέστηκε τον Επίτροπο Οικονομικών Υποθέσεων της ΕΕ, Πιερ Μοσκοβισί: «Όλα τα λεφτά είναι η λέξη του Μοσκοβισί. Όταν δημοσιογράφος τους ρωτά πώς ισχυρίζεται ότι η Ελλάδα δεν θα έχει νέα μέτρα απαντά «net» δηλαδή καθαρά. Παρόλο που εσείς περιμένατε ότι εμείς θα πάρουμε μέτρα καθαρή δημοσιονομική επίπτωση δεν θα υπάρχει το είπε ο Μοσκοβισί ξεκάθαρα. Είπε δεν θα πάρει "καθαρά μέτρα"».\nΚαι συνέχισε ο υπουργός: «Αν θα πάρουμε 1 δισ. ευρώ μέτρα δημοσιονομικά τότε θα πάρουμε και ένα 1 δισ. μέτρα θετικά που θα επιστρέφουν τα χρήματα στην οικονομία».\n«Κάποιοι θα χάσουν και κάποιοι θα κερδίσουν», είπε ο κ. Τσακαλώτος και πρόσθεσε: «Εμείς θα κάνουμε τα πάντα στην διαπραγμάτευση αλλά δεν μπορώ να σας πω ποιο θα είναι το πακέτο».\nΔιαβάστε περισσότερες ειδήσεις για τον Ευκλείδη Τσακαλώτο\nΜπακογιάννη: Να έρθει ο Τσακαλώτος στη Βουλή να πει τι έγινε στο Eurogroup


Τραυματίστηκε 25χρονη στην προσπάθειά της να ανέβει σε αστικό του ΟΑΣΘ\nΤΡΑΥΜΑΤΙΣΤΗΚΕ 25ΧΡΟΝΗ ΣΤΗΝ ΠΡΟΣΠΑΘΕΙΑ ΤΗΣ ΝΑ ΑΝΕΒΕΙ ΣΕ ΑΣΤΙΚΟ ΤΟΥ ΟΑΣΘ από Voria.gr article https://www.voria.gr/article/travmatistike-25chroni-stin-prospathia-tis-na-anevi-se-astiko-tou-oasth Η κοπέλα προσπάθησε να ανέβει στο λεωφορείο, της γραμμής 17, αλλά τραυματίστηκε. Τι καταγγέλλει η ίδια για τον οδηγό του λεωφορείου. 27.12.2019 19:30\nΤΡΑΥΜΑΤΙΣΤΗΚΕ 25ΧΡΟΝΗ ΣΤΗΝ ΠΡΟΣΠΑΘΕΙΑ ΤΗΣ ΝΑ ΑΝΕΒΕΙ ΣΕ ΑΣΤΙΚΟ ΤΟΥ ΟΑΣΘ\n27/12/2019, 19:30 |\nΗ κοπέλα προσπάθησε να ανέβει στο λεωφορείο, της γραμμής 17, αλλά τραυματίστηκε. Τι καταγγέλλει η ίδια για τον οδηγό του λεωφορείου.\nΣτο πόδι τραυματίστηκε μια 25χρονη γυναίκα, στις 23 Δεκεμβρίου περίπου στις 21.30 το βράδυ, στη Θεσσαλονίκη, στην προσπάθειά της να ανέβει σε αστικό λεωφορείο του ΟΑΣΘ.\nΤο λεωφορείο της γραμμής 17 βρισκόταν στο ύψος της Καμάρας, όταν σημειώθηκε το περιστατικό.\nΣύμφωνα με όσα καταγγέλλει η 25χρονη, ο οδηγός του οχήματος έκλεισε την πόρτα και ξεκίνησε ενώ η ίδια επιχείρησε να επιβιβαστεί στο λεωφορείο. Αυτό είχε ως αποτέλεσμα να πέσει προς τα πίσω και το όχημα να περάσει πάνω από το πόδι της.\nΗ 25χρονη νοσηλεύεται στο Νοσοκομείο Παπαγεωργίου έχοντας σπάσει τη φτέρνα της ενώ, όπως αναφέρεται από το περιβάλλον της, για την αποκατάσταση του τραύματος θα χρειαστεί και επέμβαση.\nΟι ίδιες πληροφορίες αναφέρουν ότι η οικογένεια αναμένεται να κινηθεί νομικά για το περιστατικό και αναζητά μάρτυρες και επιβάτες του λεωφορείου για να επικοινωνήσουν μαζί της στο mail: annasele@yahoo.gr.


Ντραπέ Μπλούζες - MaryMary.gr\nΈξαλλος ο Ευθυμιάδης με την δημόσια εκπαίδευση: «Ντροπή σε αυτούς που βγάζουν την ύλη για τα παιδιά του δημοτικού»\nΜάριος Πρίαμος: Αυτή είναι η νέα του σύντροφος\nΠάνος Καλίδης: Στο νοσοκομείο μετά από σοβαρό ατύχημα\nNikkieTutorials: Αποκάλυψε πως είναι transgender και έριξε το YouTube\nΠήγαν και είπαν στην Παναγιωτοπούλου ότι η Καζαριάν παίζει Ίψεν\nΤο 2020 θα γεμίσει ο τόπος πουά\nΓεννητούρια στην Ελληνική showbiz: Η πρώτη φωτογραφία μέσα από το μαιευτήριο\nΕξομολόγηση: «Πέρασα μια ελαφριά κατάθλιψη για τρία χρόνια»\nΤα blocks heels είναι ότι πιο άνετο κυκλοφορεί\n28 Δεκεμβρίου 2015 · ΦΑΙΗ ΓΚΑΪΝΑ\nΟι ντραπέ μπλούζες αποτελούν ένα micro trend για το 2015/2016, μπλούζες που διακρίνονται για το αριστοκρατικό τους στυλ, εξαιρετικά θηλυκό και κομψό. Από τα πιο βασικά χαρακτηριστικά τους η τεράστια ευελιξία τους και ο τρόπος που προσαρμόζονται στην καθημερινότητα μας – τα κύρια χαρακτηριστικά και τα οποία κιόλας αποτελούν πόλο έλξης για πολλές από εμάς.\nΞεκινήστε την εβδομάδα σας με νέες ιδέες που αφορούν το στυλ σας και τον τρόπο που θα ανανεώσετε την γκαρνταρόμπα σας. Μια από αυτές τις ιδέες είναι οι ντραπέ μπλούζες.\nΝτραπέ μπλούζες οι οποίες φοριούνται με τα πάντα και λειτουργούν εξίσου καλά τόσο με τζιν παντελόνια όσο και με pencil φούστες.\nΤο στυλ τους ανυπέρβλητα sexy και η γραμμή τους slouchy παρόλα αυτά ο αισθησιασμός δεν λείπει. Συνήθως μοιάζουν με ένα ιδιότυπο κρουαζέ top και το βαθύ διαγώνιο ντεκολτέ τους αγκαλιάζει κάθε μπούστο μοναδικά καλά. Δείτε το ντραπέ κόψιμο μιας μπλούζας σαν το ιδανικό συμπλήρωμα σε ένα ανδρόγυνο look, μια ιδέα εντυπωσιακή η οποία ισορροπεί δύο αντικρουόμενες διαθέσεις: το θηλυκό minimal με αυστηρό ανδρικό minimal.\nΗ ντραπέ μπλούζα λειτουργεί εξίσου καλά λειτουργεί και με ένα τζιν παντελόνι, καθώς στην casual φιλοσοφία του προσθέτει μια εκλεπτυσμένη αισθητική. Σκεφτείτε για τις βραδινές σας εμφανίσεις εκεί όπου θέλετε να υιοθετήσετε ένα look chic και ελαφρώς sexy.\nΣε ένα βαθύ ντραπέ ντεκολτέ προσθέστε ένα statement κολιέ, ένα στυλ που ταιριάζει και αναδεικνύει σιλουέτες με μικρό μπούστο.\nΜε το καλό! Σήμερα το πρωί ο ηθοποιός Βαγγέλης Αλεξανδρής μίλησε στο πρωί του Ant1 την συμμετοχή του στη σειρά «Άγριες Μέλισσες», αλλά και για το πρώτο του παιδί που θα ...\nΠως είναι η ιδανική ερωμένη σύμφωνα με τους άντρες;\nΑπό JoyTv Ποιο είναι το πρώτο πράγμα που σκέφτηκες όταν άκουσες ότι ο Ben Affleck και η Jennifer Garner χωρίζουν λόγω απιστίας; Αν αναρωτήθηκες πως γίνεται κάποιος να θέλει να απιστήσει ...\nGNTM: Μάθαμε τι ακριβώς απάντησε η Κάτια στην πρόταση γάμου που δέχτηκε στον τελικό\nΌχι του είπε, αλλά με πιο γλυκό τρόπο! Στον αποψινό τελικό του GNTM θα δούμε τον Γιάννη Χαλβατζή να κάνει πρόταση γάμου στην Κάτια Ταραμπάνκο. Πως αντιδράσει εκείνη; Πριν από ...\nΕίδες το νέο trailer του Master Chef;\nΤώρα που το GNTM τελείωσε, το Master Chef επιστρέφει! Χθες το βράδυ κυκλοφόρησε το πρώτο trailer και ήταν απολαυστικό. Οι τρεις κριτές μπήκαν σε ένα αμαξάκι, το οποίο χωρούσε μόνο ...


Ο Τριγωνιώτης: Εκείνο που δεν έχει διευκρινιστεί επαρκώς είναι τι ακριβώς γιορτάζουν.\nΕκείνο που δεν έχει διευκρινιστεί επαρκώς είναι τι ακριβώς γιορτάζουν.\nΓιορτάζουν, λοιπόν, στον ΣΥΡΙΖΑ. Και καλά κάνουν. Μόνο που εκείνο που δεν έχει διευκρινιστεί επαρκώς είναι τι ακριβώς γιορτάζουν. Διότι αν πρόκειται για τον έναν χρόνο στην εξουσία, για τις υπουργικές και άλλες καρέκλες, για τις φιλικές, συγγενικές και άλλες «εξυπηρετήσεις», πολύ καλά κάνουν και γιορτάζουν. Γιατί κατά τα άλλα...\nΚι αυτά τα «άλλα» είναι που μετράνε και τους κάνουν να ξεχωρίζουν. Κι όχι μόνο στον στενό ελλαδικό χώρο αλλά και τον ευρωπαϊκό, όπως πάντα φιλοδοξούσαν. Ή και τον παγκόσμιο, υποθέτω. Διότι, όπως και να το κάνουμε, δεν νομίζω να έχει καταγραφεί άλλη περίπτωση σε πολιτισμένη και στοιχειωδώς σοβαρή χώρα, όπου μέσα στον πρώτο χρόνο της διακυβέρνησής του ένα κόμμα καταφέρνει τα εξής μάλλον ασυνήθιστα:\nΠρώτον, να έχει διασπαστεί εν μέσω αλληλοκατηγοριών για «προδοσία», οι μεν του κόμματος, οι δε του λαού. Δεύτερον, να μην έχει εφαρμόσει έστω και μία από τις βασικές προεκλογικές διακηρύξεις του. Και τρίτον, και σημαντικότερο, να εφαρμόζει εκείνη ακριβώς την πολιτική την οποία επί χρόνια κατήγγελλε και είχε εκλεγεί πέρυσι σαν και σήμερα για να ανατρέψει.\nΑυτά ως προς τη συνοπτική καταγραφή της παρουσίας της «πρώτης αριστερής κυβέρνησης» στον τόπο μας, γιατί αν πάμε στα επιμέρους, τότε από πού να ξεκινήσει κανείς και πού να τελειώσει. Βλέπετε, είναι πολλά τα αξιομνημόνευτα. Και κωμικοτραγικά στο σύνολό τους, αν και όπως καθημερινά πλέον διαπιστώνεται, είναι πολλά και σοβαρά αυτά που δεν ξέρουμε και μόνο μέσα από την αλληλοφαγωμάρα τους έχουμε αρχίσει και ψυλλιαζόμαστε.\nΘα ήταν, όμως, παράλειψη αν από τον συγκεκριμένο εορτασμό απουσίαζε ένας καθοριστικός, ο καθοριστικότερος ίσως παράγοντας της περιπέτειας που ζούμε. Φυσικά εμείς, το εκλογικό σώμα, που μέσα σ’ έναν χρόνο έχουμε καταφέρει το αδιανόητο: να δώσουμε στο ίδιο κόμμα τρεις εκλογικές νίκες, παρόλο που κάθε φορά εφάρμοζε τα ακριβώς αντίθετα από εκείνα που υποσχόταν προεκλογικά ότι θα εφαρμόσει.\nΣτα θετικά μας, ωστόσο, ότι τα γενέθλια τα γιορτάζουμε με υποδειγματικό τρόπο: ξεσηκωμένοι και στους δρόμους. Με κάποιες υπερβολές, φυσικά, αλλά έτσι είμαστε φτιαγμένοι, έτσι αντιδρούμε. Τι καλύτερο «δώρο», άλλωστε, για τα σημερινά γενέθλια από μια έμπρακτη υπενθύμιση της πρακτικής που τους έφερε στην εξουσία; Και που τώρα απειλεί να τους διώξει.\nΕκείνο που δεν έχει διευκρινιστεί επαρκώς είναι τι...